Web posizionamenduari buruzko ohiko galderak\nSEO nola landu\nDohaineko SEO txostena\nPosizionamenduari buruzko galderak (FAQ)\n¿Zer da SEO edo web posizionamendua?\nGoogle-en, edo beste bilatzaile batean, gako-hitz zehatz baterako web orri bat ahalik eta goren kokatzeko erabilitako teknika eta prozedurak. Helburua lortzeko mota askotako analisi eta azterketak egin behar dira, bai barrukoak, hala nola webgunearen egitura, edukia, eta abar, eta baita kanpokoak, hala nola beste orri batzuetan gure webgunera doazen estekak, seinale sozialak, eta abar.\nGoogle-ek zigortuko al nau nire webgunean SEO egiteagatik?\nBilatzailearen ranking-ak artifizialki ez modifikatzeko politika zehatzak ditu Google-k. Hala ere, SEO egitea ez du ekartzen inolako araurik hautsi behar izatea, eta posizionamenduaren lan guztiak legaltasunaren barruan egin daitezke gure saria jasotzeko. Guk egiten dugun posizionamendua segurua da, eta hortaz ez duzu izango inolako zigorrik.\nZenbat kostatuko zait posizionamendua kontratatzea?\nWebgunearen Proiektu bakoitzaren beharraren araberakoa izango da prezioa. Gure web orrian kontsulta ditzakezu inolako konpromezurik gabe. Aukerak\nZenbat denbora beharko dut lehenengo postuetara igotzeko?\nPosizionatu nahi dugun gako-hitzako lehiaren arabera. Hitz batzuk posiziona daitezke hilabete bakar batean, eta beste batzuek askoz denbora gehiago beharko dute ranking on bat lortzeko. Ez dago arau finkorik, baina gure zerbitzua kontratatzean aurreko ikasketa egingo dugu hitz-gako onenak bilatzeko, ahalik eta lasterren posizionatzeko helburuarekin.\n¿Lehenengo postua bermatuko didazue zuen zerbitzuak kontratatzen baditut?\nTamalez ez. Ez gu, eta ez inork. Ez dago hori berma dezakeen SEO agentziarik. Google-ek bere algoritmo sekretuaren bitartez erabakitzen du hori, eta haiek baino ezin dute halakorik egin. Eta hala ere, ez dute egiten.\nOrduan, zer motatako berme eman diezadakezue?\nZerbitzuak kontratatu dituzunetik sei hilabeteren epean posizionamenduan hobekuntzarik ez badago, dohain lan egiten jarraituko dugu gertatu arte.\nBehin posizionatuta, SEO lana egiten jarraitu behar dut?\nGehienetan bai. Lehiaren arabera izango da, baina oro har SEO lanari uzten badiogu galduko ditugu posizioak seguru aski.\nPosizionoamenduaren lana etengabe egin behar bada, ez da hobea izango klik bakoitzeko kanpainak (CPC) kontratatzea?\nOrdainketako kanpainak eragin zuzenak dituztela egia den arren, erabiltzaileek, alde batetik, konfiantza gutxiago dute publizateko arean, eta hortaz klik gutxiago egingo dute area organikoarekin alderatuta, eta bestalde, kanpaina hauek posizionamendua baino askoz garestiagoak izan ohi dira, eta euren eraginak askoz laburragoak, zeren ordaintzen dugun bitartean baino ez dira indarrean egongo. Behin kanpaina itxita, desagertuko dira.\nZer gertatzen da bi bezerok gako-hitz berberak posizionatu nahi badute? Batentzat onuragarria dena ez da kaltegarria bestearentzat eta alderantziz?\nBai, horregatik ez dugu inoiz gako-hitz berberak posizionatu nahi dituzten bi bezero aldi berean. Ezta nahiz eta berdinak ez izan, oso antzekoak badira ere. Gure konpromezu etikoa da bezero guztiei tratu egokia emateko.\nIgoko duzue web posizionamenduaren prezioa urtero?\nPrezioak alda daitezke. Ez du zertan urtero izan, ezta urtearen hasieran ere. Hala ere, zerbitzuren bat kontratatua duten bezeroek ez dute inolako igoerarik izango kontratazioa mantentzen den bitartean. Era honetan, segurtasun osoa ematen dizugu.\nJakin al naiteke zehatz gehiagorekin nola funtzionatzen duen zuen posizionamenduaren zerbitzua?\nBai noski. Hemen bertan aurki dezakezu gure posizionamenduaren nondik norakoak.\nEz dut posizionamenduaren zerbitzu espezifikoak kontratatu nahi, baina nire webgunea hobetzeko hileko aholkularitza izan nahiko nuke. Ba al dago aukera?\nZorionez bai. SEO aholkularitza-ren zerbitzua badugu zure webgunearen puntu guztiak aztertzeko, eta baita hileko trafikoa ere.\nNire webguneak dituen arazoen txosten bat izan dezaket?\nGure dohaineko txostena eska diezagukezu inolako konpromezu barik\nEz dut argi arkusten, eta norbaitekin hitz egin nahiko nuke nire zalantzak argitzeko. Lagun al nazakezue?\nJakina. Web orri honetako goikaldean agertzen den telefonoan edota posta elektronikoan jar zaitezke gurekin harremanetan. Gureak eta bi egingo dugu zure zalantza guztiak argitzeko.\nOhar legala | Kontaktua\nNabigatzen jarraitzen baduzu, politika hau onartzen duzu Gehiago jakin


Ederrago bihurtu nahi zaituzten teknologiak | Joerak • barrixe\nFintech, Insurtech eta edtech teknologien ostean, badator beautytech. Edertasunaren sektorea teknologia gorakorrak aplikatzen hasi da produktu berriak eta esperientzia pertsonalizatuak garatzeko.\n“Ispilu, ispilutxo, esaidazu zein den erresuma honetako emakume ederrena” zioen Edurne Zuriren amaordeak aurrez aurre zuen beira hiztunari begiratzen zionean. Edertasun enpresek errealitate bihurtu nahi dute fantasia baten ikur hura. Eta asmo hori lortzekotan dira hainbat teknologia baliatuz: hasi sentsoreetatik eta adimen artifizialera, tartean igaroz ahots bidezko kontrol sistemetatik, errealitate handitutik, aurpegien errekonozimendutik edo 3D eskanerretik.\nHoriek denak erabili dituzte ispilu adimendunak, kosmetika, kartara eginiko lurrinak eta bestelako aparatuak sortzeko eta, horrela, etxeko komuna edertasun saloi bihurtzeko. CB Insights plataformak edertasun industriako joerei buruz egin duen txosten baten arabera, enpresa sortu berriek gero eta merkatu-kuota handiagoa dute amaierako kontsumitzaileari zuzendutako marka eta produktu berriei esker, eta sektoreko konpainia handiengana hurbiltzen ari dira. Horri erantzuteko, enpresa handiek hainbat metodo baliatu dituzte: beste enpresa batzuekin bat egitea edo beste enpresa batzuk erostea, inkubazio eta azelerazio programak, teknologia berriak dendetan, eta abar.\nL’Oréal da eraldaketa horren eredu argienetako bat. Talde horrek duela urtebete jakinarazi zuen bere ikuspegi aldaketa: alde batera utzi zuen munduko lehen edertasun konpainia izateko helburua, edertasun teknologietako munduko lehen konpainia izateko. “Digitalizazioarekin taldearen balio kate osoa birformulatzen ari gara. Horixe transmititzen dute gure berrikuntzek” dio Lubomira Rochet, L’Oréal enpresako arlo digitaleko zuzendari globalak.\nRochet-ek hizpide hartu ditu azken bost urteetan taldearen aldaketak gidatu dituzten ildo garrantzitsuenak. Lehena: merkataritza elektronikoa emendatzea, konpainiaren diru-sarreren % 23 eta hazkundearen ia % 15 ordezkatzen duelarik. Bigarrena: datuak analizatzea produktu, kolore eta testura berriak sortzeko. Adibidez, DeepVision sistema gai da Instagram sare sozialean partekatutako milaka irudi bistaratzeko. Gero, irudi horiek iragazi egin daitezke irizpide desberdinak kontuan hartuta (esaterako, elkarreraginak, “Atsegin dut” kopuruak, aipamenak, datak edo joerak), eta horrela jakin daiteke zer bilatzen duen jendeak, bilakaera horren araberako produktuak garatzeko. “Inspirazio iturritzat erabil dezakegu kontsumitzaileek sare sozialean partekatzen eta bilatzen dutena” esan du.


NAN elektronikoa: NANe\nSinadura elektronikoari buruzko abenduaren 19ko 59/2003 Legearekin, NAN elektronikoa errealitate bihurtu zen eta horrekin batera hainbat abantaila lortu nahi dira:\nJabeak soilik ezagutzen duen gako pribatua izateak posible egiten du:\nHerritarraren nortasuna ziurtatzen duen dokumentu bat sortzea, bai mundu fisikoan, bai transakzio telematikoetan. Horrela, mota guztietako dokumentu elektronikoetan sina baitaiteke. Sinadura sortzeko gailu seguru bat erabiliz, NAN elektronikoaren bidez egindako sinadura elektronikoak eta eskuz idatzitako sinadurak balio bera izango dute.\nAdministrazio-ekintza soil batean NAN elektronikoa egitea; horrela, eskuratzeko erabilitako denbora murriztuko da.\nIdentifikazio digitaleko Europako proiektuekin elkarreraginkortasuna.\nTransakzio elektronikoetan konfiantza indartzea.\nNAN elektronikoa erabiltzea onartzea Administrazio Publikoek eta berari lotuta dauden edo haren menpeko diren Zuzenbide Publikoko Erakundeek. (Adib., errenta-aitorpena egiteko, erroldatze-ziurtagiri bat eskatzeko, jaiotza-erregistroan alta emateko edo pentsio-eskubidea eskatzeko).\nKreditu-txartel baten antza du Nortasun Agiri Nazional elektronikoak eta, hura erabiliz, herritarrak bere burua identifikatu dezake, baita dokumentu elektronikoak sinatu ere. Nortasun Publikoaren Ziurtagiria deritzona izango da. NANean txertatuta joango da ziurtagiria eta, herritarra identifikatzeaz gainera (autentifikazioa), infomarzioa ez dela aldatu (osotasuna) eta transakzioa herritarrak egin duela (ezin ukatzea) berretsiko du.


Noaingo guda ere Nafarroako konkistaren ondorio dela nabarmenduko dute - GARA\nNoaingo guda ere Nafarroako konkistaren ondorio dela nabarmenduko dute\nHistoria garaileek soilik idazten dutela esaldiari aurre egiteko asmoarekin Noaingo Bataila Gogoan taldeak 1521eko gertakari hori gogora ekarriko du ekainaren lehen hamabostaldirako antolatu dituen jardunaldietan.\n«Nafar Gobernuak segitzen du buru-belarri ukatu nahian Nafarroako konkista armatua, estatu batek beste estatu burujabe baten aurka burututako konkista. Nafarroa armen bidez eta ez borondatezko anexio baten ondorioz bere izaera galdu zuen Estatu libre eta burujabea izan zela ukatu nahi digute», adierazi zuten talde honetako eledun Ainara Errok eta David Carbonellek.\nUPNren eskuetan dagoen Noaingo Udalak ere ildo honi eutsi dio Nafarroa Bizirik taldeak aurkeztuko mozioaren aurka eginez, «duela 500 urteko gertakariak gogora ekartzea beharrezkoa ez den zerbait dela argudiatuz».\nJardunaldiak bihar hasiko dira «Noaingo Bataila Gogoan Taldeak Piturekin» lelopean Azaroaren 25 biribilgunean egingo den elkarretaratzearekin. Ondoren, afaria izango da Txarrantxulon, La Chula Potra abeslariaren saioarekin.\nHilaren 5ean «Gartxot» filma ikusteko aukera izango da (19.00, Kultur Zentroan), eta hilaren 7an, Floren Aoizek mintzaldi batean aztertuko du 1512ko gertakariek egungo Euskal Herriko egoeran duten eragina (19.00, Musika Eskola).\nHilaren 9an Elortzibarreko Euskararen Egunaren hamabigarren edizioa ospatuko da Dorre-Elortzibarren eta hilaren 13an Fermintxo Santxezek «Nafarroako konkista» ipuina kontatuko du Txarrantxulon.\nEkainaren 16rako Nafarroa Bizirik taldeak Iruñean antolatu duen martxa nazionalean ere parte hartuko dute.


Txomin Ezponda — Euskal kultur erakundea\n''Guretako Xalbador monumento bat zen''\nTxomin Ezponda (1937, Jatsu) garai bateko bertsolaritzaren azken ordezkaria dugu. Mattin, Xanpun, Alkhat eta Mendiboure zituen ohiko bertsokide. Belaunaldi horren ondotik, bertsolaritza hiltzear zegoela Iparraldean, bertso eskolen eraginez, transmizioa segurtatu da. Kontu horien inguruko oroitzapenak eta gogoetak aipatu dizkigu Ezpondak.\nTxomin Ezponda (Dominique Ezponda Lagan) Garazi aldeko Jatsu herrian sortu zen 1937an, laborari familia batean. Soldadogoa egin ondoan Algeriako gerla garaian, Bokalen hasi zen lanean garraiolari gisa 23 urte zituela. Bertsolaritzak ekarri zion famari esker saltzaile ofizio bat proposatua izan zitzaion eta erretiratu arte lan horretan ari izana da 28 urtez.\nBere bertsulari ibilbidea Donibane Garazin hasi zuen 1955ean Fernando Aire "Xalbador" lagun zuela. 1983an Nafarroako bertsolari txapelketa irabazi zuen. Mattin, Xanpun, Alkhat eta Mendiboure bezalako bertsolariekin aritu da frangotan. Besta giroan oinarriturik, orduko bertso saioak jolasean eta umorean iragaiten ziren.\nUste bazen ere, bertsulari belaunaldi horren ondotik, Iparraldeko bertsolaritza hilen zela, 1980. hamarkadan, bertso eskolen eraginez, transmizioa segurtatu da eta gaur egun bertsolaritzak, inoiz baino gehiago, arrakasta badu belaunaldi gazteetan. 2009ko ekainaren 6an iragan den Iparraldeko bertsulari gazteen XVI. xapelgoaren finala honen lekuko dugu.\nTxomin Ezpondak 2009ko martxoan eskaini digun elkarrizketa baten zatiak hautatu ditugu hemen.\nLehen bertsoak Xalbadorrekin\nBertsotan hasia nintzen 15-16 urtetan. Gure laborari etxetan, etxalde ttipietan, lanak auzoen artean eta elgar lagunduz egiten ziren, izan zadin arto biltze, arto xuritze, iratze mozte, ogi jotze, mahasti aitzurtze, 7-8 auzo biltzen ziren eta lan egiten zuten, janaren truk. Gero arratsetan, afariño bat bazen beti. Nun edo nor ni baino ainitz zaharragoa bazen, 50 urte, nik 15... Eta bazen Bernardo izeneko artzain bat afari ondoan beti bertsotan hasten zena. Konturatu nintzen gauza pollita zela. Ez zen orduan, nik hasteko ez nuen atxeman libururik, orain den bezeinbat, ez hurbiltzerik ere.\nDonibane Garazira ateratzen ginelarik, lagunen artean eta afariño batzutan, bertsotan aritzen ginen. Bizpahiru elgar atxemaiten ginen. Bistan da ez ginela ongi ari. Orain eskolak eta maisuak badira, dena lagundua da. Guk behar ginuen bakarrik ateratu. Egun batez, dantzari nintzan, oroitzen naiz, Uharteko talde batean. Oraino ere bada hor dantzari taldea. Hartan ari nintzen eta libertimendu bazen Donibane Garazin, urtea ahantzia dut... 18 urte nintuen guti gorabehera, Xalbador eta Mattin jin beharrak ziren bertsotan aritzera. Gu dantzan eta horiek bertsotan... Orduko banuen bertsotan kantatzeko tira, lagunartean ari nintzen errexki. Mattin ezin izan zen etorri... bizikletaz ibilki, treinez eta ez dakit batere... ez zen Mattin Ahetzetik Donibanerat arribatu ahal izan. Xalbador bakarrik zen delako libertimendu hartan eta taulen gainera igan zelarik, agurrak, denak egin zituen behar zen bezala. Halako memento batez, galdatu zuen ea nun edo nor ba ote zen bertsotan laguntzeko. Bakarrik delarik tonto baita bertsolaria... Lagunek eta dantza lagunek orduan : "Hi, hain trebe gure artean, egiten baitituk balentriak ! Orain duk mementoa."\nOroitzen naiz, besotan hartu eta altxatu ninduten Xalbadorri erranez "Hunek badaki, hunek badaki!". Taulen gainera igo eta haizeak larrazkeneko ostoak dardarazten dituen bezala, hantxe nire Xalbador agurturik, jendeari ere agurrak eginik, 10 minutaren buruan Xalbadorrek baino esku zarta gehiago bildu nintuen gaztea nintzelakotz.\nXalbadorrekin berriz ere buruz buru\n24-25 urte nituela, Maite Barnetche entzun nuen Radio-Adour irratian. Igande guziz galdetzen zuen bertsolaririk bazenetz edo. Gai bat ematen zuen, oroitzen naiz, oilo salda gaiarekin hasi nintzen. Behar ziren 3-4 bertso eskribatu eta bidali Radio-Adour-i. Josteta bezala hartu nuen. Xintxo-xintxo jostatu nintzen uda batez igandetan nire bertsuak igorriz : berek kantatzen zituzten ondoko igandean.\nUda finitzean, buruilan, gutun bat ukaiten dut gomitarekin. Baizik eta Beskoitzen, Otxalderen heriotzearen 100. urtemugakari oroitarri bat ezartzen zutela herriko etxearen paretan, karia hortara Iparraldeko bertsolari guziak gomitatuak zirela bazkaltzera eta ni ere haiekin. Kontent joan nintzen nire gutuna sakelan. Mezatik hasten zen eta mezan ikusi nintuen : Mattin hor duk, Xanpun hor duk, Errexil ere hor zen, Zubikoa, Aintziart, heletar bertsolari bat... Hilak dira denak. Bazkaldu ginuen.\nNik Maite Barnetche ezagutzen nuen baina ez ninduen berak ezagutzen. Hurbiltzen naiz eta "Barkatu, badut gutun bat sakelan zuek bidalia..." "Ahh ! Zu zira delako hura, zaude istant bat". Orduko Euskaltzaleen Biltzarreko lehendakaria, Labeguerie Mixel zen. Labeguerie Mixel deputatua, zenatur eta ez dakit zer. Hura zen egun hartako gidari. Gai emaile. Bera kantaria zen, gitarra ongi jotzen zuen.\nPresentatzen nau Labeguerie-ri "hau da aipatu nauzuna, gomitatzen ginuela, gaztea, batto bederen." Labeguerie hasten da "ideia pollita bat heldu zaut burura. Orain bada herriko etxearen paretan harri bat euskal ikurriñarekin. Soka bat tiratu eta Xalbadorrekin agurtu behar duzue". Xalbador urrunago zen, jende batzuen artean, Labegueriek dio Xalbadorri "Zato, zato !". Xalbadorrek ezagutzen ninduen eta erran zautan "Guk lehenago ere kantatu dugu. Hasiko zira eta nik gero segituko dut".\nLehen agurra egin nuen. Bertsolari gazte gutti zen, eta euskara ere galtzen ari. Orain baino makurrago izana da euskal hizkuntza, lan ainitz egiten baituzue. Ikusten zuten... eta kantatzen... Xalbador eta Mattinen ondotik ez zela segidarik. Badira nunbait kantu horiek. Uroski tronpatu dira. Egun hartan, bazkaldu eta, badakizu aperitifaren ondotik pixka bat konfiantxan sartu eta arratsaldean ere kantarazi ninduten besteekilan taulen gainean.\nXalbador, Mattin, Xanpunekin gostura\n24-25 urtetan, Mixel Labegueriek taula gainean eman eta geroztik ez naiz gelditu. Geroztik beti galderak etorri ziren. Oroitzen naiz laborarien biltzarra antolatzen zuten Donapaleun, 500 bat bazkaltiar biltzen ziren. Harat behar nuela absolutuki joan. Joan nintzen.\nGero, segitu zuen : jendeak maite zuen bertsolari berri bat entzutea. Galderak ukaiten nintuen. Mattin, Xalbador eta Xanpun... garai batean lauak ibili gira gustora. Gero ateratu ziren Mendiboure, Alkhat, Arrosagarrai eta berantago Mixel Xalbador. Bere aita ibilki zelarik ez zen errex Mixel-endako. Mixel Xalbadorrek beste izen bat izan balu, gu bezala aparteko bat izan balitz, hasiko zen aise goizago eta errexago ariko zen. Xalbadorren semea izaitea zaila da. Aita baino hobeago delarik pasatzen zira. Lizaso eta horiek... gertatu da. Bainan aita baino guttiago delarik, hori sistematikoki egiten du Ez duk aita bezeinbat.\nBadaki Mixel-ek ere aita norbait zela. Ez zen eskolatua bainan gizon argia, euskara maite, kultura ederreko gizona zen. Hizkuntza zoragarria, izpiritu xorrotxa, gauzak sinpleki erraiten zituen bainan behar bezala eta behar ziren tokietan.\nzuzena, tip-tap ! Hori da bertsoa.\nBertsulari.com: Txomin Ezponda


1E/2021 EBAZPENA, otsailaren 25ekoa, Nafarroako Gazteriaren Institutuko zuzendari kudeatzaileak emana, zeinaren bidez aldatzen baita irailaren 21eko 8E/2020 Ebazpena, dirulaguntzen deialdi bat onetsi zuena Nafarroako toki entitateek gazteriaren arloko tokiko politika publikoak bultzatu eta babes ditzaten 2020ko azaroaren 1etik 2021eko urriaren 31ra. DDBN identifikazioa: 524729.\nIkusirik Gazteentzako Programen eta Entitateekiko Harremanen Atalak aurkeztu duen txostena, aldaketaren aldekoa.\nKontuan harturik aldatu nahi den ebazpena, alegia, 8E/2020 Ebazpena, 2020ko irailean eman zela, Nafarroako 2021erako Aurrekontu Orokorrak onetsi baino lehen, eta, orobat, 2021eko aurrekontuko “Toki entitateek gazteentzako programak egiteko dirulaguntzak” izeneko 090002 09120 4609 232103 partidaren zuzkidura ekonomikoa 330.000 eurokoa dela, hau da, aldatu nahi den ebazpenean aurreikusitakoa (320.000 euro) baino handiagoa.\nKontuan harturik dirulaguntza-deialdi honen ebazpena, une honetan, instrukzio fasean dagoela.\nEta kontuan harturik ebazpena aldatuz gero (dirulaguntza-deialdi honetarako zuzkidura 10.000 euro handituta) hobeki beteko direla aurrekontu-partida horretarako lortu nahi diren helburuak, zeinak Nafarroako 2021erako Aurrekontu Orokorrei buruzko abenduaren 29ko 20/2020 Foru Legean jaso baitira.\n“Toki entitateek gazteentzako programak egiteko dirulaguntzak” izeneko 090002 09120 4609 232103 partidaren zuzkidura handitzera datozen 10.000 horiek banatzeari dagokionez, proposatzen da modu proportzionalean banatzea dirulaguntza-deialdian ezarri ziren hiru ekintzen artean.\n1. Aldatzea Nafarroako Gazteriaren Institutuko zuzendari kudeatzaileak toki entitateentzako dirulaguntzen deialdia onesteko irailaren 21ean emandako 8E/2020 Ebazpenaren ebazpen zatiaren 3. puntua, honela idatzita geldituko baita:\n“3. Deialdi horri aurre egiteko, 330.000 (hirurehun eta hogeita hamar mila) euroko gastua baimentzea. Dirua partida honi egotziko zaio:\n“Toki entitateek gazteentzako programak egiteko dirulaguntzak” izeneko 090002 09120 4609 232103 (E) partida”\n2. 4. oinarria aldatzea (aurrekontuko kredituari buruzkoa), honela idatzita geldituko baita:\n“4. Aurrekontuko kreditua.\nDeialdi honi aurre egiteko aurrekontua 330.000,00 eurokoa (hirurehun eta hogeita hamar mila euro) da osotara, eta partida honen kargura ordainduko da: Nafarroako 2021eko Aurrekontu Orokorretako “(E) Toki entitateek gazteentzako programak egiteko dirulaguntzak” izeneko 090002-09120-4609-232103 aurrekontuko partida.”\n3. Aldatzea Nafarroako Gazteriaren Institutuko zuzendari kudeatzaileak toki entitateentzako dirulaguntzen deialdia onesteko irailaren 21ean emandako 8E/2020 Ebazpenaren I. eranskinean agertzen diren oinarri arautzaileen 6.6. atala, honela idatzita geldituko baita:\n“6.6. Atal honetako behar ekonomikoei aurre egiteko, 30.937,50 euro gordetzen dira, eta diru hori erabat agortzen ez bada, soberakina gazteentzako programak garatzeko atalekora gehituko da. Nolanahi ere, aurrekontuan dagoen kreditua agortuz gero, dagoena hainbanatuko da dirulaguntzaren entitate onuradunen artean, portzentaje berean.”\n4. Aldatzea Nafarroako Gazteriaren Institutuko zuzendari kudeatzaileak toki entitateentzako dirulaguntzen deialdia onesteko irailaren 21ean emandako 8E/2020 Ebazpenaren I. eranskinean agertzen diren oinarri arautzaileen 7.6. atala, honela idatzita geldituko baita:\n“7.6. Atal honetako behar ekonomikoei aurre egiteko, 165.000 euro gordetzen dira deialdirako bideratu den guztirako kopurutik, eta diru hori erabat agortzen ez bada, soberakina gazteentzako programak garatzeko atalekora gehituko da. Nolanahi ere, aurrekontuan dagoen kreditua agortuz gero, dagoena hainbanatuko da dirulaguntzaren entitate onuradunen artean, portzentaje berean.”\n5. Aldatzea Nafarroako Gazteriaren Institutuko zuzendari kudeatzaileak toki entitateentzako dirulaguntzen deialdia onesteko irailaren 21ean emandako 8E/2020 Ebazpenaren I. eranskinean agertzen diren oinarri arautzaileen 8.6. atala, honela idatzita geldituko baita:\n“8.6. Atal honetako behar ekonomikoei aurre egiteko, 144.062,50 euro gordetzen dira, edo 6. eta 7. oinarriak ebatzi ondoren geldi daitekeen soberakina gehitu ondoren ateratzen den diru kopurua.”\n6. Ebazpen hau Nafarroako Gobernuaren Dirulaguntzen Datu Basean erregistratzea.\n7. Ebazpen hau Nafarroako Aldizkari Ofizialean argitaratzea.\n8. Ebazpen honek ez du administrazio bidea amaitzen, eta haren aurka interesdunek gora jotzeko errekurtsoa aurkezten ahal dute, Lehendakaritzako, Berdintasuneko, Funtzio Publikoko eta Barneko kontseilariari zuzendua, hilabeteko epean, ebazpen hau Nafarroako Aldizkari Ofizialean argitaratu eta biharamunetik aurrera.\nIruñean, 2021eko otsailaren 25ean.–Nafarroako Gazteriaren Institutuko zuzendari kudeatzailea, Carlos Amatriain Busto.\nIragarkiaren kodea: F2103235


basilika - eremuak\nAPPLE PODCASTS: labur.eus/1tQzZ\nGOOGLE PODCASTS: labur.eus/MPtzb\nBasilika podcasting espazio bat da, honako interesetik abiatzen dena:\nhausnarketa kritikoan eta\ngaur egungo kultur ekoizpenaren forma desberdinen gaurkotasun-harremanetan arakatzea.\nDonostian eta Bilbon oinarrituta, kezka-talde heterogeneoa (artistak, idazleak, programatzaileak, zinegileak) eta egiteko moduak biltzen ditu, kultur dimentsioko podcast-programa espezifikoak eta aldizkakoak ekoizteko.\nBasilika izena Itxaro Bordaren eleberriari egindako keinutik sortu zen eta testuinguruarekiko jarrera pizgarri bati egiten dio dei. Izan ere, gu guztiok bildu eta Basilikaren lehen harria jartzera eraman gintuena galdera bat izan zen, gure praktika propioen sozialitatearekin dugun harremanarekin zerikusi zuzena duena. Kritikaren nozio klerikala albo batera utzi nahi dugu, zeinaren arabera jarduera kulturalak leku ikusgarrietan paratzen baitira eta unean-unean joaten baikara haiek bisitatzera, igande zaharretan eliza zaharretara joaten zen bezala. Horren aldean, Basilikaren podcasting-proiektua egituratu eta garatzen duena fluxu etengabe bat da, egoera, testuinguru deszentralizatu eta bilaketa kulturaleko mugimenduena.\nBasilika bost programak osatzen dute: Sakoneta, Berdela, Zeelanda Berria, Sector conflictivo eta Phoenix Ragazza. Programak beraien artean independenteak dira, eta, aldi berean, elkarren artean etengabeko elkarrizketa sortzen dute, hurbiltasuneko ehun bizi bat. Taldeak kultur ekoizpenari sakontasunez heltzeko nahia zertzen du, baina baita pentsamendu bakartitik ateratzeko, hedatzeko, loturak sortzeko nahia ere.\nEgun Basilika honako hauek osatzen dugu: Gorka Bereziartua, Sahatsa Jauregi, Pablo Marte, Kepa Matxain, Lur Olaizola, Beñat Sarasola, Jone Alaitz Uriarte eta Irati Urrestarazu.\npodkasta “Zeelanda Berria 1# | Springora: Onespena, abusua, literatura”\npodkasta “#Berdela” Sausages\npodkasta: #Phoenix Raggazza saioko lehen atala: “Moyra Davey”\npodkasta: #SectorConflictivo-ren lehen saioa: “BLACK PATTERNS. Una conversación con el artista Karlos Martínez B”\npodkasta, #Sakoneta lehen programa: “Moderno”\npodkasta Zeelanda Berria2#: “Lolita” eta “Haur besoetakoa”


Leire Agirre: "8C maila egitera iritsi nahi dut" - Uztarria (Azpeitia)\nLeire Agirre: "8C maila egitera iritsi nahi dut"\n2004ko mar. 30a, 18:03\nLarunbatean, beste egitasmo batekin batera, Leire Agirrerenak ere Joxe Takolo Beka jasoko du\nElkarrizketa irakur daiteke hemen\nGoizeko entrenamendua egin eta gero jarri zuen zita Leire Agirrek Hitzarekin. Kafe bat hartuaz, bere azken asmo eta proiektuen inguruan aritu zen. Larunbatean, Joxe Takolo Beka jasoko du berak aurkeztutako Ametsak mugimenduan noraino? 8C-aren kateraino egitasmoak, udaletxean, 12:00etan, Trangoko Dorreak proiektuarekin batera.\nAurtengo Joxe Takolo bekak zure egitasmoa lagunduko du. Nolako egitasmoa da zurea?\nJoxe Takolo bekara 8Cren proiektua aurkeztu nuen, helburu on bat edukitzea nahi nuelako. Goi mailako errendimenduan, hiru-lau urte gelditzen zaizkit eta denbora horretan, zerbait interesgarria izan nahi nuen eskuartean. Eta 8C egitera heltzea, eskalada mailan eragina izango duen helburu bat da.\nHiru lau urte gelditzen zaizkizula?\nBai, 30 urte egin behar ditut. Eta, 8C egitera iritxi nahi dut, ea aurten 8B+ mailako bi ibilbide egiten ditudan, eta datorrenean 8C egitea lortzen dudan. Helburu zehatz bat eduki nahi dut, eta ez urtean zehar hamar txapelketa edo egin eta hiru-lau modalitatetan ibiltzea. Helburu bat hartu eta pare bat urtetan saiakera hori egin nahi dut. Orain ikusten naiz kapaz, helburu hori egiteko.\n8C maila egiteko planifikazio bat ere izan beharko duzu ezta?\nGoi mailako zentrua, Faduran, Getxon dago; han entrenatzaileak eta medikuak daude. Haiek urtea, helburu batzuei begira planifikatu egiten digute. Azken bi hilabeetan gogor ari naiz entrenatzen. Baina, azkenaldian euri asko egiten ari da eta barruko entrenamenduak egiten nabil; arkaitza bustita dago eta. Aste Santutan, Kataluniara joango naiz astebeterako, haitzean entrenatzeko asmoarekin. Egia esanda, haitzean entrenatzeko gogo biziz nago.\nEta txapelketaren batean parte hartzeko asmorik ba al duzu?\nBai, zenbait txapelketara joango naiz. Baina gutxi batzuetara eta kalitateko txapelketetara bakarrik joango naiz. Lehen, zenbait urtetan 20 txapelketetan parte hartuz eta ibili naiz. Baina, orain txapelketen kontua beste era batetara hartu nahi dut, dauzkadan kualitateak haitzean eskalatzera bideratu nahi ditut. Udazkenean, bi-hiru txapelketa egingo ditut, irailean ziurrenik Espainiako txapelketara ere joango naiz eta Frantzian izaten den beste batean ere parte hartzeko asmoa dut.\nOrain orduan 8C maila egitera, buru belarri jarrita zaude?\nBai. Noiz egingo dudan ez dakit, baina helburu hori jarri diot neure buruari. Mundu mailan hiru emakumek besterik ez dute egin: Josune Bereziartuk, Araotzen egin zuen; Liv Sansoz frantziarrak AEBn egin zuen 2001ean eta Marieta Uhden alemaniarrak 2002an egin zuen Alemaniako hegoaldean. Zailtasun handiko maila da 8C, fisikoki eta psikologikoki %100ean egon behar da, mugimendu guztiak ondo egin behar dira, une egokia izan behar da. Azken batean gailur bat egitea bezala baita.\nNik egin dudan biderik zailena 8B+ mailakoa izan da, 1999an egin nuen. Orduz gero 8Bko bost bide egin ditut Aurten 8B+ko beste bi bide igo nahi ditut, aurreko urtean landu nituenak; Araotzeko Korea sektorean daude biak. Eta hauek egiteko garai onena uda-udazkenean izaten da.\nLarunbatean jasoko duzu beka. Pozik hartuko zenuen jaso izanaren berria, ezta?\nBai, pozik hartu nuen berria. Azken finean 8C maila egiteak ahalegin handia eskatzen du eta konpentsazio bat da beka. Kirolariak gauza onak egiten ikusi nahi baikaituzte, laguntzak behar ditugu horretarako; bestela beste nonbait lanean hasi beharrean ginateke. Poztu egiten zara herriak laguntzen zaituela ikusita; motibazio puntu bat da.\nJulen azpeitia | 2004-04-26 : 14:04\nMerezitako beka.Leire duela zortzi urte ezagutu nuen eta ordutik hona egundoko aurrerapena egin du.Emakumearen Institutuak eskalaketari buruzko bideo dokumental batean ikus dezakezue,Marti,Planells,Hernandez eta Blascorekin batera.


Burdinola | igartza :: monumentu multzoa :: Beasain - Turismo Gipuzkoa\nErdi Aroaren bukaera aldetik hasi eta XIX. mendera arte Gipuzkoan burdingintza izan zen ekonomia-jarduerarik garrantzitsuenetakoa, eta industria honi eutsi zion azpiegitura teknologiko nagusia, berriz, burdinola hidraulikoa.\nIgartzako burdinolari buruzko lehen aipamen idatziak XV. mendekoak izan arren, gaur egun ikus dezakeguna 1782. urtean berreraikitako eraikina da. Igartzako burdinolak inguruko basoetatik hartzen zituen ekoizpenerako behar zituen lehengaiak, hala nola, Zerain eta Mutiloako meategietako burdin minerala eta egur-ikatza ekoizteko inguruko harizti eta pagadietako egurra. Azkenik, makineria mugiarazteko energia hidraulikoa Oria ibaiak ematen zuen.\nXIX. mendean, berrikuntza teknologikoak burdinola hidraulikoen aktibitatearen bukaera ekarri zuen.\n1830. urtean Igartzako eta Ihurreko burdinolak ustiatzen zituzten familietako kide ziren Domingo Goitiak eta Martin Usabiagak, Francisco de Aranarekin elkartu eta errekan kilometro bat beherago Fabrica de Hierros San Martin sortu zuten. Bertan, Euskal Herriko bigarren labe garaia eraiki zuten. Geroago, fabrika honek Construcciones y Auxiliar de Ferrocarriles (CAF) izena hartu zuen.\nGaur egun, Beasaingo tradizio industrialaren lekuko bihurtu den paisaia kultural garrantzitsua dugu Igartzako burdinola. Gipuzkoan, museo bilakatutako hiru burdinola ditugu, Agorregikoa (Aia), Mirandaolakoa (Legazpi) eta Igartzakoa.\nBurdinolaren lehen aipamen idatzia. Gaur egun ikus daitezkeen eraikin eta instalazioak\nFelipe III.ak Igartzako burdinola bisitatu zuen\n1660ko maiatzaren 8an\nFelipe IV.ak Igartzako burdinola bisitatu zuen\nGaur egunean ikus daitezkeen eraikin eta instalakuntzak erabat berreraiki zituen Frantzisko Iberok\nIgartzako burdinolak bere jarduera amaitu zuen\nEgurrezko turtukiak kendu eta burdinezkoak jarri zituzten. Energia elektrikoak sortzeko sistema ezarri zen\n2007ko maiatzaren 12an\nErrotaren barnealdea ikertu eta berreskuratzeari ekin zioten. Eraberritutako Burdinolak ireki zituen ateak


COVID-19arekin loturiko Amorebieta-Etxanoko establezimenduetarako laguntzak eskatzeko epea urriaren 30ean amaituko da — Amorebieta-Etxanoko Udala\nCOVID-19arekin loturiko Amorebieta-Etxanoko establezimenduetarako laguntzak eskatzeko epea urriaren 30ean amaituko da\n•\tDiru-laguntza elementuen instalazioa eta ekipamendua finantzatzeko erabiliko da, baita birusari aurrea hartu eta eusteko elementu suntsikorrak erosteko ere. •\tUdalak 200.000 euro bideratuko ditu establezimendu eta negozio txikiei laguntzeko.\nAmorebieta-Etxanoko Udalak udalerriko establezimendu eta negozioei jakinarazi die urriaren 30ean amaituko dela COVID-19ren prebentziorako eta eusteko egindako inbertsioengatik diru-laguntzak eskatzeko epea. Horrela, Udalak establezimendu eta negozio txikiei laguntzen die ekipamendua eta elementuak erostearen ondoriozko gastuei aurre egiteko, COVID-19k eskatzen dituen segurtasun-, prebentzio- eta euste-neurriak bermatzeko.\nUdalak 200.000 euro bideratuko ditu laguntza hauetara. Udalak gastuen % 80 - % 90 kofinantzatuko du, gehienez 1.000 euro eskatzaile bakoitzeko.\nLaguntzak jasotzeko baldintzak hauek dira: enpresa txiki izaera izatea, ekonomia-jardueren gaineko zergan 2020ko martxoaren 14an alta emanda egotea eta herri-administrazioen zerga-betebeharrak eta Gizarte Segurantzarekikoak egunean izatea.\nEskabideak Amorebieta-Etxanoko Udaleko Herritarren Arretarako bulegoetan aurkeztu behar dira. Enpresek 2020ko urriaren 30a baino lehen aurkeztu beharko dute eskabidea. Eskabideak erregistratu ahala ebatziko dira, erabilgarri dagoen aurrekontu-esleipena agortu arte.\nCOVID-19arekin loturiko establezimenduetarako laguntzak


Hemen zaude: Albisteak > Justizia elektronikoa\nAlbisteak: Justizia elektronikoa\nBJKNk eta CNIk zibermehatxuak eta erasoak ekiditeko elkarrekin lan egingo dute\n2017(e)ko urriaren 04a\nAuzitegi Goreneko eta Botere Judizialaren Kontseilu Nagusiko presidente Carlos Lesmesek eta Estatuko Inteligentzia Zentroaren (CNI) zuzendari Felix Sanzek zibersegurtasun arloko hitzarmena sinatu dute. Hitzarmenaren helburua, sareko mehatxu eta erasoak aurreikustea eta informazio judizial publikoa babestea da. Hitzarmenaren arabera, Estatuko Zentro Kriptologikoa (CCN) –CNIren barruan... (gehiago irakurri)\nGaztelania Juridikoaren Hiztegi elektronikotik BJKNren jurisprudentzia datu-basera sartzeko aukera egongo da\n2017(e)ko ekainaren 21a\nAuzitegi Gorenaren eta Botere Judizialaren Kontseilu Nagusiaren presidente Carlos Lesmes, Espainiako Errege Akademiaren zuzendari Dario Villanueva, eta Estatuko Boletin Ofizialaren Agentziaren zuzendari Manuel Tuerok lankidetza teknologiko eta dokumentalaren oinarriak ezarriko dituen hitzarmena sinatu dute. Horren bitartez, Gaztelania Juridikoaren Hiztegia, legediaren BOEren datu-basea eta... (gehiago irakurri)\nAuzitegi Gorenean prozedura judizialak elektronikoki izapidetzeko sistema abian jarri du Justizia Ministerioak. Momentuz, Lan-arloko Aretoko hiru ataletan ezarri da. Auzitegi Goreneko gainerako organo jurisdikzionaletan pixkanaka ezarriko dute. Justizia Ministerioak aurten egin duen Justizia digitalaren ezarpenaren III. Fasean mugarri izan da. Sistema horri esker, profesionalekin komunikatzeaz... (gehiago irakurri)\nAJEEBTk bultzada berria eman dio Administrazio Judizial Elektronikoaren ezarpenari\n2017(e)ko apirilaren 27a\nJustizia Elektronikoaren Estatuko Batzorde Tekniko Iraunkorra (AJEEBT) aste honetan batzartu da Santanderren, eta Justizia Administrazioaren aplikazioak eta sistemak bultzatzeko Elkarreragingarritasun eta Segurtasun Eskema Judizialaren oinarriak BOEn argitaratzea erabaki du. Dokumentuan, administrazio judizial elektronikoaren ezarpena eraginkorra izan dadin, interkonexiorako,... (gehiago irakurri)\n2016tik aurrera Justizian zero paper helburua lortzeko batzorde berria abian jarriko da\n2015(e)ko maiatzaren 12a\nJustizia ministro Rafael Catalák “Justizia digitala: zero paper” batzordea osatu duen batzarrean buru izan da. Batzordearen helburua, 2015erako Sailak aurreikusitako ekimena gauzatzea izango da. Horren arabera, 2016ko urtarrilaren 1etik aurrera Justiziako langile guztiak telematikoki erlazionatu beharko dira Justizia Administrazioarekin. Hain zuzen ere, Planaren ardatza... (gehiago irakurri)


Milaka langilek gure alde egin dute hauteskunde sindikaletan, kendutako eskubideak berreskuratzeko bidelagun gisa | LAB SINDIKATUA\nUncategorized Milaka langilek gure alde egin dute hauteskunde sindikaletan, kendutako eskubideak berreskuratzeko bidelagun...\nLAB klase sindikatua da, borrokalaria, elkartasuna oinarri duena, kendutako eskubideak berreskuratzeko bidelagun aproposena. Hain zuzen ere, murrizketa garaiak bizi izan ditugu azken urteotan; horrenbestez, sindikatuaren lehentasunen artean daude enplegua egonkortzea, soldata arrakalarekin bukatzea eta hemen negoziatzea.\nOrain pasa omen da krisia, atera omen gara. Bada, LABen iritziz, lotsagarria da aberastasunaren handitze hori langileen prekarietatean, malgutasunean eta lanaldia handitzean oinarritzea. Sindikatuak ezin du onartu lanera sartu diren kontratazio berriei lan baldintza okerragoak ezartzea, kontratatzerakoan diskriminatzea, emakumeak lan munduan bigarren mailako langile izatea edo lan osasuna negozio bilakatzea.\nHauteskunde sindikaletan babesa erakutsi diguten langileek ongi baino hobeto dakite antolatuta egoteari esker lortzen direla gauzak aldatzea, maila guztietan; eremu sindikal, politiko zein sozialean. Eta LAB eraldatzailea, solidarioa, ekintzailea eta eraginkorra da. Horregatik aukeratu gaituzte bidelagun.\nOrain arte egin diren hauteskundeetan emaitza esanguratsuak lortu ditu LABek. Horietako batzuk aipatuko ditugu ondoren.\nDonostiako Udalean, hauteskundeak irabazi ditugu. Hain zuzen ere, 24 delegatu hautesleetatik 10 lortu ditugu, 2014ko hauteskundeetan baino bat gehiago. Lau hauteskunde mahaietatik hirutan irabazi dugu.\nBilboko El Corte Inglesen, LABek sindikatu bozkatuena izaten jarraitzen du, FASGArekin 10 delegatutan berdinduta, baina azken honek baino boto gehiagorekin.\nGascan, delegatu bat gehiago lortu dugu, erabateko gehiengoa indartuz. 23 delegatuetatik 14 ditu LABek.\nLasarteko Michelinen, hirugarren aldiz jarraian irabazi ditugu hauteskunde sindikalak, 6 delegatu eskuratuta. Bereziki nabarmena izan da tailerretan jasotako babesa, beharginen %39k LABen alde egin baitu.\nCementos Rezolako (Financiera y Minera, SA) enpresan, emaitza historikoa lortu dugu; lehen aldiz atera da garaile LAB, 5 delegatu lortuta.\nPolmetasa enpresan, 4 delegatu lortu ditugu, ELArekin berdinduta, baina boto gehiago eskuratuta.\nDebako Teknikerren lehen indarra gara, duela lau urteko emaitzak goitik behera aldatu eta gero. LABek 9 delegatu ditu eta ELAk, 4; 2014an, ELAk 7 zituen eta LABek, 6.\nDonostiako Odol Bankuan, lehen indarra gara ere, 3 delegaturekin; duela lau urte, ELA sindikatuarenak ziren lantoki honetako 5 delegatuak.


Nagore Ortiz Vitoriano CIC energiGUNEko ikerlariak Estatuko Ikerketa Agentziaren “Ramón y Cajal” laguntza bat jaso du | CIC energiGUNE\nNagore Ortiz Vitoriano CIC energiGUNEko ikerlariak Estatuko Ikerketa Agentziaren “Ramón y Cajal” laguntza bat jaso du\nEstatuko I+G zentroek ikerlari doktoreak 5 urtez kontratatu ahal izateko laguntza ematera zuzenduta dagoen laguntza ikerketa-plan bat abian jartzearekin dago erlazionatuta, eta Nagore Ortiz Vitorianoren kasuan, material jasangarrietatik abiatuta bateria ekologikoak garatzean oinarritzen da.\nNagore Ortiz Vitoriano, CIC energiGUNEk, baterietan, energia termikoko soluzioetan eta hidrogenoan erreferentea eta Basque Research & Technology Alliance-BRTAko kidea den euskal ikerketa-zentroko ikerlariak, ikerlari doktoreek euren ikerketa-ibilbidea garatzen jarrai dezaten Estatuko Ikerketa Agentziak Estatuko I+G zentroei emandako “Ramón y Cajal” laguntza jaso du. Laguntza hori, Estatuko garrantzitsuenetako bat, ikerlariak berak aurkeztutako Ikerketa-Plana abian jartzearekin dago erlazionatuta, eta Ortiz Vitoriano doktorearen kasuan, bateria ekologikoen garapenarekin du zerikusia.\n“Nire etorkizuneko ikerketak bi teknologia estrategikoren jarraipena izango du ardatz: sodiozko eta zink-airezko bateriak”, adierazi du ikerlariak Ramon y Cajal laguntza jaso ostean. “Azken helburua aplikazio estazionarioetan eta aplikazio mugikorretan aurrerapenak ahalbidetzea da, material jasangarrietatik abiatuta bateria ekologikoak garatuz”.\nNagore Ortiz Vitoriano Ikerbasque ikerlariak Zientzia, Berrikuntza eta Unibertsitate Ministerioaren Materialen Zientzia eta Teknologia Arloko laguntzetarako eskabidea aurkeztu zuen, eta beste 108 eskabiderekin lehiatu zen. Estatuko Ikerketa Agentziak egindako azterketa-prozesuaren ondoren, CIC energiGUNEko zientzialariak eremu horretan emandako 16 laguntzetako bat lortu zuen. “Laguntza hau aukera profesional handia da maila pertsonalean, eta CIC energiGUNErentzat ere albiste ona dela uste dut”, adierazi du.\nEstatuko Ikerketa Agentziak ezartzen duenaren arabera, “Ramón y Cajal” laguntzak Estatuko I+G Zentroetan ibilbide nabarmena duten nazio eta nazioarte mailako ikerlariak sartzea sustatzera daude bideratuta. Hautaketa, hautagaien curriculum-merezimenduetan eta ikerketa-ildo baten buru izateko gaitasunean oinarritutako lehia-prozesu zorrotz baten arabera egiten da, esperientzia zientifiko eta profesionalaren eta beren ibilbidearen independentzia kontuan izanda.


Herriz Herri - Aldude (NB) | 2020eko Ekainaren 25a\nHerriko bozak Joan den martxoan herriko bozen lehen itzulian, bi zerrenda aurkeztu ziren. Alde batetik Gilbert Arretchena eta bestaldetik Mattin Suquilbidena. Bigarren zerrenda huntarik hamar hautatuak ziren. Auzapez baten hautatzeko hameka hautetsi beharrezkoak dira, ondorioz heldu den igandean, ekainaren 28an, aldudarrak bozkatzerat deituak gira hamekagarren hautetsiarentzat. Memento huntan bat da bakarrik aurkezten, Pierre Sanchotena Alastainbordakoa. Herriko Etxea goizeko 8etatik arratsaldeko 6ak arte idekia izanen da. Karia hortarat, Herriko Etxe aitzinean, Mendi Alde eskolako burasoek bixkotx saltze bat antolatuko dute.


İBB Tren gidariak langileen kontratazioa egingo du! | RayHaber\nHasieraTURKEYMarmara eskualdea34 IstanbulİBB Tren gidariak langileen kontratazioa egingo du!\n19 / 11 / 2019 34 Istanbul, Enplegua, RAILWAY, GENERAL, KENTİÇİ Rail Systems, GOIBURUKO, Marmara eskualdea, Metro, TURKEY\nibb tren gidariak langileen erosketak egingo ditu\nİBB Tren-gidariak langileen kontratazioa egingo du !; Enplegu-eskatzaileentzat Istanbul Metropolitan Udalerriak İBB Karrera orria Lanpostu berriren bidez. Denetariko jendeak kontratatzen duen iragarkietako bat, bitxikeri jarraituz treneko gidaria langileak harrera zegoen. IMM Karrerako orrialdean argitaratutako kontratazio iragarkian, hautagaiek eskatutako eskakizunak ere jakinarazi ziren.\nPERTSONA BETETZEN ZEN\nIMM-k argitaratutako kontratazioan, Istanbulgo Europako aldean bizi den Tren Driver eden kontratatuko da. " Horrez gain, "mugimenduen zehaztutako ordutegiaren arabera, hiriko lurpeko garraioaren ibilgailuak erabiltzea eta garraioaren jarraitasuna ziurtatzea. Istanbul asko maite duten lankideen bila gabiltza\nTRENAREN GIDARIA PERTSONALA Erositako OHARRA\nIMM Karrerako orrialdean argitaratutako kontratazioan, hautagaiek eskatutako eskakizunen artean, gutxienez batxilergoko goi mailako teknikari tituludunak edo lanbide eskolak; Elektronika-Elektronika, Automozioa, Motorra, Informazio Teknologiak, Informatika, Trenbide Sistemak, Mekatronika, Automatika, Mekanika sailak lizentziatu behar dira.\nGainera, eskatzaileen eskakizunen artean agertzen dira betekizun hauek:\nGutxienez B klaseko gidabaimena edukitzea,\nGizonezko hautagaien zerbitzu militarra bete zuen,\nLanean aritzeko oztoporik ez,\nNOLA EGINGO DA TREN DRIVERAREN ORDAINKETA?\nİBB Karrerako orrialdeak tren gidariaren soldataren zenbatekoa kontratatzeko iragarkian ez du tren gidariaren soldata idazten, hau da, gutxienez 4 mila kilo eta 6 mila libera aldatzen da. (Kamupersonel du)\n2019 Urtea TCDD langileen kontratazioak aurrera jarraitzen du, aurtengo langileen soldatak ere bitxiak diren bitartean. 2019 urtea Zein da TCDD langileen soldata, betebeharrez?\nEstatuko Burdinbideen Zuzendaritza Nagusiko langileak 2019-n hasi ziren lanean eta soldatak zehazten diren soldata eskalaren arabera. Turkiako Estatuko Trenbideak langileen soldatak kalifikazioa eta antzinatasuna Errepublikako oinarrizko soldataren zehazteko on gehituko dira. 2019 Estatuko Burdinbideetako langileen soldaten eskala honako hauek dira.\nArgitaratutako oinarrizko soldata eskalaren arabera; Hornidura zentroko laguntzaile nagusia, ingeniari nagusia, medikua, aholkularia, abokatua, kontrolatzailea, instalazioen burua, jasotze-bidalketako laguntzailea, medikua espezialista, ingeniari aditua, errepideen mantentze lanetarako zuzendaria, errepideko lantegiko laguntzailea, errepideko bulegoko burua. Estatuko Turkiako Errepublikako Trenbideak, pertsona horiek altuena ordaindutako langile daude.\nZein da TCDD-n kontratatu berri duten langileen soldata?\nAbokatuak kontratatu berri duen Estatuko Trenbideen soldata garbia: £ 5750 inguruan ordainduta.\nSoldata garbia estatuko burdinbideetan kontratatu berri duten ingeniariak: £ 5600 inguruan ordainduta.\nTCDD berriki kontratatutako interpretearen soldata garbia: £ 5200 inguruan ordainduta.\nEstatuko burdinbideetan lizentziatu berri diren funtzionarioen soldata garbia: £ 4400 inguruan ordainduta.\nTCDD kontratatu berri duen elkartekide tituludunaren soldata garbia: £ 4350 inguruan ordainduta.\nTCDD berriki kontratatutako bigarren hezkuntzako lizentziatura soldata garbia: £ 4150 inguruan ordainduta.\nTeknikariaren soldata garbia kontratatu berri duten Estatuko Trenbideak: £ 4900 inguruan ordainduta.\nZuzendaritza berriaren soldata garbia Estatuko burdinbideetan: £ 4700 inguruan ordainduta.\nSoldata garbia estatuko burdinbideetan kontratatu berri duten teknikarientzat: £ 4500 inguruan ordainduta.\nTCDD Wagon teknikariaren soldata garbia: £ 4650 inguruan ordainduta\nParkeko hilabeteko gidariaren motibazioa\nİGA Aireportuen Eraikuntza Gehiago 7 Pertsona Kontratazioa egingo\nTurkish Airlines langileak kontratatuko ditu\nTCDD Garraio Bagoien Teknikariaren Langileak ...\nTCDD Garraioa 353 Langile Iraunkorreko Kontratazioa egitea\nTCDDek 38 langileak kontratatuko ditu KPSS gabe\nİBB Karrera orria\nİBB tren gidaria erostea\nIMM Tren Gidariaren Langileen Kontratazioa\nmetroko gidarien harrera\nTren gidariaren harrera\ntren gidariaren soldata\ntren gidariaren kontratazio baldintzak\nTren gidariaren langileak


'Monira Al Qadiri. Laurden sakratua, Bilbon - bizkaie.biz\n'Monira Al Qadiri. Laurden sakratua, Bilbon\nBizkaie! 2022-03-11 08:21 Kulturea\n2022ko martiaren 10etik bagilaren 12ra.\nGuggenheim Bilbao Museoak Monira Al Qadiri. Laurden sakratua izango dau ikusgai, 2022ean Film & Video aretoan egingo dan lehenengo erakusketea. Areto horretan, hainbat diziplinatako oinarrizko piezak jarri ditue erakusgai: bideo-artea, ikus-entzunezko instalazinoak zein mobimendudun irudia arte-hizkuntza legez darabilten lanak.\nKomisarioa: Manuel Cirauqui da eta erakusketea Film & Video aretoan (103) kokatu dabe.\nMonira Al Qadiri (1983) artistearen bideo eta eskultura-instalazino bat izango da ikusgai. Al Qadiri kuwaitarra da, Senegalen jaioa eta gaur egun Berlinen bizi dana eta, haren lanak, era askotako euskarrien bidez, historia kolonialaren alderdi ezezagunak, petroleoaren kultura eta identidadeen eraikuntzea ikertzen ditu Ekialde Ertaineko testuinguruan. Ikerketa hori interes geoestrategikoak bertako energia-baliabideakaz estu lotuta dagozan eskualde batean kokatzen dau, izan be, batera jazo dira tokiko bizimoduen eraldaketa erradikala eta planetako ekosistemen gainean industriak dauen eragin gero eta bizkorragoa. Lurreko tenperaturarik altuenak izaten dituen paisaje hareatsu hareetan potentzial narratiboak topetan ditu artisteak, historiaurreko iraganera ez eze, planetearen gehiegizko berotzea eta basamortutzea nagusi izango dituan eta hipotetikoa izatetik gero eta urrunago dagoan etorkizun batera proiektetan gaituenak.\nOrain dala gitxi sortu dauen Laurden sakratua (Holy Quarter, 2020) obreak ibilbide oniriko batera eroaten gaitu enklabe zabal-zabal baten bitartez: Rub al-Khali izeneko basamortua, Saudi Arabia, Oman, Arabiar Emirerri Batuak eta Yemen artean kokatua. Filman, aireko irudien sakontasuna haren soinu-bandearenagaz baino ezin konparau daiteke; azken hori artistearen ahizta eta ohiko kolaboratzaile dan Fatima Al Qadirik konposautakoa da.\nAlberto Ramirezen pinturak ikusgai Barakaldon, garagarrilaren 22ra arte\nArtxiboen kudeaketea hobetzeko legea onartu dau Eusko Legebiltzarrak\nForu Liburutegia Euskadiko Liburutegi Sisteman sartuko da\nGernikan amaituko da MusEkintza, barikuan\nBBK Klima Abentura zabalik Urdaibain\nJantzea Bizkaiko zazpi herritara eroango dau udan Aiko Taldeak\nMartxan da Getxoko I. Gaztekomik lehiaketea\nBilbon, 2022-23ko tailerretan izena emoteko epea zabalik\nVIII. Bizkaidatz Txikiak baditu irabazleak\nDeabru Beltzak, Guggenheim Museoaren 25. urteurrenean\nBBKateak, Arte Eder Museoko artista handiak aurrez aurre\n'Arte pop' da 2022ko Aste Nagusiko kartela


Català English Français Castellano Deutsch Galego\nErabilera eskubidea duen etxebizitza kooperatiba\neta proiektu agroekologiko\nCan Bofill salgai jarri zutela jakiteak sortu zigun ezinegona,izan ere 15 urte martxan zeramatzan proiektu agroekologikoa arriskuan jarri BAITZUEN . Amorrua eta hasierako inpotentzia eta gero..\nErantzun kolektibo bat emateko gai izan gara, espekulazioa gelditzeko eta merkatuko dinamikak geldiarazteko bi oinarrizko beharrei erantzuna emanten dien proiektua eraikiz: lurraren eta etxebizitzaren sarbidea . Coop 57, finantziazio etiko eta solidarioa egikaritzen duen kooperatiba, proiektura gehitu da eta Can Bofill erosi du aurtengo uztailean “lur komunitarioreAn” ideia berriarekin. Ingurumenari eta arlo sozialari balioa ekarriko dioten proiektuen jarraipena eman eta ziurtatuko dituen bidea irekitzen duena, ekonomiaz haratago, eta babes soziala eta komunitatearen inplikazioa izango dituena.\nHori dela eta aurrera jarrai genezan jaso ditugun eta bultzatu gaituzten babesak eskertzeko aprobetxatzen dugu: bai jaso ditugun 300dik goragoko abal sozialekin, bai hitzaldiak antolatzeko interesatu diren kolektibo,bai gerturatu diren pertsona eta proiektuaren eztabaidari ekarpena egin dion mundu guztiari ere.\nAgroekologia, Collserola nekazaria, etxebizitza sarbidea, lurrera sarbidea,lan kolektiboa kooperatiboa eta osagarria, kontsumo eta produkzioaren arteko harremana, eraldatze sozialerako gune kolektiboa … Can Bofilleko etapa berri hontan indartuta ateratzen diren funtsezko ideiak dira.\nHasieratik egiaztatu ahal izan dugu egoera iraultzeko akzio kolektiboak duen indarraz. Orain hasten da dena eta lanean ari gara jada. Guneak definitu ditugu, gune produktibo bat non PACA funtzionamenduan dugun dagoeneko eta proiektu asko dituen buruan, etxebizitza gune bat Masiaren errehabilitazioa sustatzen duena, gune produktiboaren garapenarekin estuki erlazionaturik doan erabilera eskubidea duen etxebizitza kooperatiba kokatuko duena eta gune komunitarioa, non denona izatea nahi badugu denon artean definitu behar dugun. Laister deialdia irekiko dugu inplikatu nahi baduzue.\nErronka bat dugu: Can Bofill transformazioko eta kudeaketa amankomun bateko ondasun bezAla garatzekoa eta denekin batera egin nahi dugu. Lan egun asko datoz, lan eta batzar askokoak, poztasun eta egun amorragarriak, imaginatuz eta eginez,lan kolektiboak landa ikuspegiko proiektuak finkatzeko. Espero dugu elkar ikusten jarraituko dugula.\nCollserola Nekazal lurraldea\nAzken 62 urtetan Collserolako nekazal lurraren %72 galdu da, 1749 ha izatetik 490 ha izatera pasatuz. La Tartana proiektua, Collserolako masiek duen aktibitate produktiboaren gainberari aurre egiteko gure ekarpena da.\nLurraren eta etxebizitzen espekulazioak oso zail egiten du nekazal, artzaintza,basozaintza eta bizitza proiektuekin aurrera egitea. Negozio espektatibak aurrez aurre jotzen dute nekazal basoaren beharrizan eta erritmoekin. Poliki poliki parkea luxuzko egoitza bihurtzen ari da.\nIrtenbide kolektibo bat proposatzen dugu: Erabilera eskubidea duen etxebizitza kooperatiba bultzatzen du.Irabazi asmorik gabeko antolakuntza eredu bat non arrazoizko prezio baten truke bizilekua eskaintzeko.\nBehar beharrezko proiektu bat zirkuitu motzetan, produkzio agroekologikoan, kontsumitzaile eta ekoizlen arteko erantzunkidetasunean, bitartekarik ez izatean eta parte hartzen dugunon aldetik alternatibak bilatzeko bidean eginiko saiakeren ondoren era asanblearioan harturiko erabakietan.\nCan Bofill merkatutik atera nahi dugu, ezingo da inoiz saldu eta jabetza beti kolektiboa izango da.Espekulazioaren aurkako erresistentzia eta alternatibak sortzeko espazio bat sendotu nahi dugu eta proiektu agroekologikoak garatzen jarraitu.\nElkargune izan da Baix Llobregaten izan diren hainbat borroketan. Erreflexio, akzio eta elkargune hau bultzatu nahi dugu espazio komunitario garatuz entitate eta mugimendu sozialek aktibitate, ekitaldi, jardunaldi eta formazioetarako lekua izan dezaten.\nGoreneko garrantzia du proiektuaren barnean eta etxebizita esparruarekin bat bezela ulertzen da, berezitasun honek lanak gehitzen dizkigu etxebizitza- produkzioaren arteko erlazioa definitzerakoan. Berandu baino lehen Can Bofill-eko Tartanaren barnean lekua duten proiektuak azaltzeko nahia dugu, baita nola parte hartu dezakezuen ere. Bitarte hontan zehaztapenak egiten eta konbenioak sinatzen aurkituko gaituzue. Gustoko lekuan aldaparik ez!\nProiektua, bizikidetzako lau unitate eratuekin hasten da eta etxebizitzaren zaharberritzearen faseari ekin diogu bertan bizitzen jarri ahal izateko. Erabilera eskubidea duen etxebizitza batek berezitasun ugari ditu, hoien artean nabarmentzen dira kooperatibaren estatutuen idazketa zabala, baita barne-araudia ere non guk gune produktiboaren eta etxebizitzaren harremana gehitzen diogun. Dokumentazio guzti honen idazketan murgildurik aurkitzen gara gaur egun… ea minik ez dugun hartzen!\nUrte luze hauetan Can Bofillek izan duen elkargune sozialeko espazio izaera birformulatzea tokatzen zaigu. Puntu honetan espazio kolektibo bezela definitzea zentzu gehiago duela ulertzen dugu , etxebizitza- produktibo gunetik haratago doan talde batek kudeatuko lukeena.\nOrain dela 15 urtetik\nMaiztergo erregimenean labearen eta proiektu agroekologikoaren hasiera\nSalgai jartzen da Masia. Etxebizitza kooperatibaren ideia sortzen da\nBideragarritasun ekonomikoa ikusten da. Coop57rekin finantzaketa bilatzen da\nSalerosketa kontratua sinatzen da jabeekin


Pizza tailerra egingo dute Goitti baserrian bihar, 18:00etan - Goierriko Hitza : Goierriko Hitza\nPizza tailerra egingo dute Goitti baserrian bihar, 18:00etan\nITSASO // Pizza tailerra antolatu dute Itsason biharko. Herriko produktuak ezagutarazi eta bertako ekoizpena eta kontsumoa sustatzeko ekimenetako bat izango da. Goitti baserrian egingo da, bihar, otsailaren 15a, 18:00etan. Helduek 5 euro ordaindu beharko dituzte, eta ikasleek 3 euro. Goittikoekin orea egingo dute, eta herriko beste ekoizle batzuek baserriko lehengaiak eramango dituzte.


Irekia Eusko Jaurlaritza - Gobierno Vasco :: Gobernuak ongi iritzi dio 2010eko Etxebizitza Politiken Ebaluazio Txostenari (2011-12-27(e)ko Kointseiluan hartutako erabakia)\nGobernuak ongi iritzi dio 2010eko Etxebizitza …\nErabakia, 2010eko Etxebizitza Politika Ebaluatzeko Txostena aldekoa baloratzeko dena\nSozietateen sarea berregituratzeari dagokionez, 2010. urtean eman ziren lehenengo pausoak Alokabide publiko bihurtzeko eta Bizigunerekin bat egiteko. Azkenean 2011n ekin zaio eragiketa horri, lehenik alokairuko etxebizitzak kudeatzeko Alokabide SA sozietate publikoa titulartasun publikokoa guztiz sortuta, eta segidan Alokabideren zati batek Bizigune programa xurgatuta. Ekintza horrekin, Alokabideren parke propioa osatzen duten ia 2.500 etxebizitza horiek alokairuko etxebizitza publikoen parte izatera igaro dira.\nNabarmentzekoa da etxebizitza-politikak egitean parte-hartzea oso handia izan dela 2010. urtean. Hala, 2010eko ekainaren 16an, Etxebizitza, Herri Lan eta Garraio Sailak Etxebizitzaren Aldeko Gizarte Ituna sinatu zuen sektoreari loturiko 75 talde baino gehiagorekin; horien artean zeuden ekonomi eta finantza erakundeak, bizilagunen elkarteak, pertsona nagusienak, kontsumitzaileenak, familia ugarienak eta abar.\nGizarte Itunaren helburua zen erakunde eta gizarte eragileekin epe ertain eta luzera etxebizitza-politika zuzendu behar duten ildo estrategikoak adostea eta erakundeen artean beharrezkoa den koordinazio hori bermatzea.\nHalaber, Etxebizitza Sailak 2010-2013ko Etxebizitzaren eta Hiri Berrikuntzaren Plan Zuzentzailea egitean herritarrek parte hartzeko prozesu bat jarri zuen abian, euskal herritarren parte-hartzea sustatzeko asmoz, etxebizitzaren inguruko haien iritzi eta proposamenak ezagutzeari begira. Prozesu horrek arrakasta handia izan zuen; proposamen ugari aurkeztu ziren, eta horietatik % 67 ekintza konkretu gisa sartu ziren 2010-2013ko Etxebizitzaren eta Hiri Berrikuntzaren Plan Zuzentzailean.\nSailaren jardunaren gaineko gogobetetzeari buruzko ebaluazioa\nParte hartzeko prozesu horiek agerian utzi dute herritarrek zer eskatzen duten etxebizitzaren arloan, eta bide eman dio Sailari egiaztatzeko gehien eskatzen diren kontuetako bat leihatila bakarraren premia dela, hots, herritarrei bateko zein besteko sail eta erakundeek etxebizitzak birgaitzeko ematen dituzten laguntza-programa guztiei buruzko informazioa eta aholkua emateko leihatilaren premia.\nBestalde, Etxebizitza Sailak inkestak egiten ditu aldian-aldian etxebizitza babestuen eskatzaileen eta programen adjudikaziodunen artean, eta horrek bide ematen du ebaluatzeko hala programen gaineko gogobetetze-maila zenbaterainokoa den nola garatutako jarduketak herritarren premietara zenbateraino egokitzen diren, hobetzeko beharrezko ekintzak aplikatzeko.\nBizitokien eraikuntzak segmentu askean izan duen atzerakada handian nabarmentzen da eraikuntzaren sektorea egoera zaila igarotzen ari dela. Alabaina, testuinguru horretan, etxebizitza babestuen ekoizpen handiak merkatu honi dinamismoa ematen laguntzen du.\nHalaber, nabarmendu behar da eragin ekonomiko handia dutela Etxebizitza, Herri Lan eta Garraio Sailak diruz lagundu ditzakeen birgaitzeko etxebizitzetarako politikek. Babes daitezkeen etxebizitzetarako aurrekontua, hau da, Sailaren diru-laguntzaren bat jaso duten banakoen eta bizilagunen erkidegoen jarduketa babestuetan egindako inbertsioaren guztizkoa (lanen kostu erreala, gehienezko muga batekin) 277,4 milioi eurokoa izan da 2010ean. Hala, diru-laguntzaren euro bakoitzeko 13,4 euro sortu dira, ekoizpen-jarduerari dagokionez.\nBestalde, udalei irisgarritasuna hobetzeko eta lehentasunez esku hartu beharreko auzo eta hiriguneak hobetzeko laguntza-programen bidez, zenbateko garrantzizkoa eman da diru-laguntzetan, guztira 17 milioi euro inguru. Babes daitezkeen halako lanetarako aurrekontua 36 milioi ingurukoa da.\nJarduketa horiei esker, irisgarritasuna handitu da eta horrek pertsona nagusiei eta ezintasunen bat duten pertsonei higitzea erraztu die; etxeen bizigarritasuna eta erosotasuna hobetu izanak berekin ekarri du, batetik, energia-kontsumoa gutxitzea, eta, bestetik, pertsonak denbora luzeagoan geratzea beren etxeetan; hala, nabarmen aurreztu da osasun- eta gizarte-politiken arloko gastua. Beraz, halako politikak egiteko beharrezkoa da koordinazioa eta osagarritasuna; izan ere, etxebizitza-politikek zuzenean eragiten dute gizarte-politiketan eta energia-politiketan, besteak beste.\nBestalde, Etxebizitza Sailaren eta finantza-erakunde nagusien artean ezarritako finantza-hitzarmenari esker, familia ugarik eskuratu ahal izan dituzte hipoteka-kredituak beren etxebizitza babestuaren ordainketa finantzatzeko, eta, hala, gainditu egin dira finantzabidea lortzeko dauden zailtasun handiak.\nBestalde, alokairua sustatzeko politikek alokairuko etxebizitzen kuota areagotzen laguntzen dute, eta, nahiz eta oraindik ere txikia den (% 7,3koa EAEn, eta Estatuan oro har, % 13koa), espero dugu nabarmen handituko dela datozen urteetan.


ELIKA Pesca | Arrantza-produktuak egoki etiketatzen ikasteko modulua – FDA 2014 - ELIKA Pesca\nBidaltze data 12 azaroa, 2014\nElikagai eta Sendagaien Estatu Batuetako Administrazioak (FDA) ikasketa-modulu bat sortu du, linean, arrantza-sektoreari laguntzeko arrantza-produktuak egoki etiketatuko direla bermatzen. Modulu hori hiru bideok osatuko dute, eta agintaritza eskudunei ere lagunduko die, kontrol ofizialak egoki ezarri ahal izan ditzaten.\nModuluak arrantza-produktuak etiketatzeko lege-betekizunen ikuspegi orokorra ematen du, baita arrain eta mariskoak egoki etiketatzeko dokumentu edo giden zerrenda ere. Halaber, itsasoko produktuak arrain- eta marisko-ekoizpenaren kate osoan egoki identifikatzeak duen garrantzia zehazten du, kontsumitzaileak erosketa egiten duenean espero duen arraina jaso dezan.\nAzkenik, bideo horiek gomendioak ematen dituzte, gaizki etiketatutako arrain eta mariskoak identifikatzeko. Bestalde, sektoreko profesionalen, administrazioaren eta kontsumitzaileen artean ahalegin bateratua egiteko bultzada ematen du, arrantza-produktuak egoki etiketatzen direla bermatzeko.\nIkasketa-modulua hiru bideok osatzen dute:\n1. bideoa: etiketatzearen xedea eta akatsak eragin ditzaketen arrazoiak.\n2. bideoa: ezarri beharreko araudien eta orientazio-agirien zerrenda\n3. bideoa: FDAk egindako lana, itsasoko produktuen etiketatze ezegokia saihesteko.\nArrantza-produktuak etiketatzen ikasteko modulua\nArrantza produktuen segurtasunaren arloko betekinak


Euskalgintza eta feminismoa elkar hartuta | Kultura | INFO7\nEuskalgintza eta feminismoa elkar hartuta\nAgur Bira Euskaraldi betean abiatu genuen pasa den ostiralean, eta amaierak Bilbon harrapatu gaitu gaur, euskararen egunean. Bisita baliatu dugu Euskaraldian buru-belarri aritu diren bi pertsona esanguratsu elkarrizketatzeko: Lutxo Egia Euskaraldiaren lehen harrikada hura bota zuena, eta June Fernandez Bilboko Euskaraldiko hamaikako taldeko kidea. San Frantzisko auzoan elkartu da Jon Mikel Fernandez Elorz beraiekin.\nJune Fernandez eta Lutxo Egia\nAhobizi izan dira biak, eta paper horretatik Euskaraldiaren balorazio positiboa egin dute. June Fernandezek aitortu du gazteleraren hegemonian bizi izan dela orain arte, nahiz eta euskaraz jakin gazteleraz hitz egiten duela gehiago, eta erosoago. Euskaraldiarekin ordea, eguneroko hizkuntza ohiturak aldatu, eta euskaraz bizitu da. Horrekin batera, euskaltzaleek bizi dituzten hizkuntza urraketak gorpuztu dituela aipatu du. Lutxo Egiak berriz, bereak baino besteen hizkuntza ohiturak aldarazi dituela uste du; kuadrillan “desorekatzailea” bera izan dela dio, eta esaterako, batek izena eman duela euskaltegian. Euskaraldiak sendotze ideologiko bat ekarriko duela uste du. Fernandezek ere gehitu du bere lanean euskara ikasteko asmoa agertu duela zenbait lankidek. Euskaraldiak eztabaida soziala piztu duela uste du, eta bere buruari gertatutakoa jarri du adibidetzat: “Bilbo Zaharrean lehen hitza euskaraz egitea erraza egin zait, Moyuako farmazia batean ez, ordea.” Eta gaineratu du, “gaztelanian erosoago gaudenon autoexijentzia ere sartzen da hor, euskara ez bada super dotorea lotsa ematen digu”. Egiak berriz, erantzun dio “ni Santanderrekoa naiz...!”\nBiak bat datoz euskalgintzak eta feminismoak bat egiten dutela esatean. “Disidentzia batetik errazagoa da beste disidentzietarako kontzientzia hartzea” dio Fernandezek. Eta adibidetzat jarri du nola euskal hedabideek argiago egiten duten berdintasunaren aldeko apostua. Egiak uste du jende gazteak uztartuko dituela feminismoa eta euskalgintza, azken honi, pentsamenduaz gain, praktika falta zaiola gehitu du. June Fernandezek Bilgune Feministaren adibidea jarri du, nola eragile honek lortu duen euskara balioan jarri, eta Euskal Herriko Mugimendu Feministan euskara zabaltzea.\nAmaitzeko, galdetu diegu zer eskatzen dioten irrati proiektu berriari. Lutxo Egiaren erantzuna “ kultura eta sortzaileak mimatzea, ahotsa ematea euskaraz jarduten duten sortzaileei”. June Fernandezek berriz, “etorkinak edukien ekoizle izatea eta ez albisteen protagonista soilik. Baita hedabide kritikoen saretzearekin jarraitzea ere; Pikara gertu egotea espero dugu!”.\n«Euskaraldiak hizkuntza ohituren gogoeta eragin du, oso positiboa da hori»\n«Euskaraldiak sekulako ondorea utzi du hurrengo hilabete eta urteetarako»\n[Tertulia] Andaluziako hauteskunde emaitzak, Skolae eta Euskaraldia


Nerabeendako Aretxabaletan dagoen aisialdi eskaintza aurkeztu du Udalak - Aretxabaleta - Goiena.eus\nNerabeendako Aretxabaletan dagoen aisialdi eskaintza aurkeztu du Udalak\nMirari Altube 2018-09-11 08:00\nNerabeendako Aretxabaletan dagoen aisialdirako eskaintza esku-orrian jaso dute eta aurkeztu. Hainbat eragileren artean egindako gida da, eta datozen egunetan ikastetxeetan banatuko dute.\nAretxabaletako Udalak, hainbat eragileren laguntzarekin –Arizmendi ikastola, Kurtzebarri BH, Atxabalta Mugi, kale hezitzaileak, eta multikirola–, nerabeei zuzendutako aisi eskaintza jasotzen duen eskuorri bat osatu du nerabeen artean banatzeko.\nHorren helburua da, batetik erakustea nerabeei Aretxabaletan denbora libreaz modu aktibo eta parte hartzailean gozatzeko aukera asko daudela, eta bestetik, parte hartzea bultzatzea: "Herriaz modu osasuntsuan goza dezaten ondo pasatzeko aukerak eskaintzea herrian bertan", adierazi dute antolatzaileek.\n12 eta 16 urte artekoendako\n12 eta 16 urte bitarteko nerabeen artean zabalduko dute esku-orria: "Nerabezaroan aldaketa fisiko eta psikologiko asko ematen dira, eta sarritan, euren lekua aurkitzea zaila egiten zaie". Gaineratu dute ekintzetan parte hartzeari uzten diotela eta eurentzako ezer ez dagoen sentsazioa izaten dutela. "Horren aurrean, bertan ditugun aukeren gaineko informazioa ematea interesgarria iruditu zaigu eta eskuorri txiki batean batu dugu", diote.\nInformazioa lau ataletan banatu dute gida horretan: aisialdia, artea, kirol jarduerak eta lehiaketa kirola. Atal bakoitzean edozein nerabek izena eman dezakeen ekintzen gaineko informazio zehatzagoa azaltzen da.


ANTZERKIA: PORNO VS AFRODITA - Beikozini\nANTZERKIA: PORNO VS AFRODITA\nZUBI deialdiaren bultzadarekin “Inondik Inora” proiektu kuttuna aurrera ateratzako sortu zen ekimena da Benetan Be. Sortzen zaizkigun galdera, zirrara eta beharren aurrean hausnarketarako sormen-gunea izateko indarragaz jaio zaigu. “PORNO vs AFRODITA (edo I ♥#gorkaurbizu)” gure bigarren ikuskizuna ekartzen dizuegu oraingo honetan. Ikusle gazte eta ez horren gazte, heldu eta oraindik heltzear daudenentzat sortu dugu. Hainbat zalantza, grina, ezintasun aseezintasun eta beste horrenbeste ergelkeria sexual eta afektiboez elkarrekin barre egiteko.\nZuzendaritza: Patricia Urrutia, Elena Olivieri, Pablo Ibarluzea\nAntzezleak: Patricia Urrutia, Juanjo Otero, Jon Zumelaga\nArgiztapen diseinua eta teknikaria biran: Arantza Heredia\nDiseinu grafiko eta audiobisuala: Roberto Quintana\nBy Beikozini|2021-11-12T11:10:20+00:00November 21st, 2021|Comments Off\nUZTAILAK 01, EGUNEKO MENU *** MENU DEL DIA 01 DE JULIO\nEKAINAK 30, EGUNEKO MENU *** MENU DEL DIA 30 DE JUNIO\nEKAINAK 29, EGUNEKO MENU *** MENU DEL DIA 29 DE JUNIO


Ekonomia Zirkularrean sakontzen. | Elkarbide\nEkonomia Zirkularrean sakontzen.\nEnvío creado Mar, 2019-12-10 10:21 en el grupo ELKARGUNE por Mikel Orobengoa\nAbenduaren 11an “Nola sortu negozio-eredu bat ekonomia zirkularrean oinarriturik” jardunaldia izango da Gasteizko Europa Jauregian Goi Eskola Politeknikoko ikerlariak protagonista direla.\nGoi Eskola Politeknikoko ikerlariak protagonista izango dira abenduaren 11an Gasteizko Europa Jauregian egingo den “Nola sortu negozio-eredu bat ekonomia zirkularrean oinarriturik” ekitaldian. Enpresak eta ekintzaileei zuzendutako ekitaldi honek enpresaren balio proposamena ekonomia zirkularrean oinarritzeak ekar ditzakeen abantailak erakustea du helburu nagusitzat. Horretarako, Goi Eskola Politeknikoko ikerlariek hurrengo ponentziak eskainiko dituzte:\nEkonomia zirkularra, sarrera: Kontzeptuak eta oinarriak (Joan Manuel Fernández)\nEkonomia zirkularrean oinarritutako produktuak (Joan Manuel Fernández)\nEkonomia zirkularrerako negozio-ereduak (Joan Manuel Fernández eta Ander Elizburu)\nZerbitzuen diseinua (Daniel Justel), eta Euskarri Erremintak (Daniel Justel).\nGaurkotasunak baldintzatutako jardunaldia\nEkonomia zirkularra kontzeptu ekonomiko bat da, ingurumen iraunkortasunarekin lotuta dagoena, eta hurrengo helburua duena: produktuen, materialen eta baliabideen (ura, energia...) balioa ahalik eta denbora luzeen ekonomian mantentzea, eta ahalik eta hondakin gutxien sortzea.\nGainera, egun hauetan Madrilen garatzen ari den COP25 batzarraren alorrean, esan behar da ekonomia zirkularra dela klimaren aldeko ekintzen artean nahitaezkoa. Azken finean, klima aldaketa, neurri handi batean (%45) materialen kontsumoaren ondorio da.


Nikolas Segurola: "Artzainok bizitzeko beste baino ez dugu eskatzen" - Uztarria (Azpeitia)\nNikolas Segurola: "Artzainok bizitzeko beste baino ez dugu eskatzen"\nGara | Gizartea\n2005ko ira. 29a, 11:09\nGara egunkariak elkarrizketa egin dio Arantzazuko Artzain Eskolako hezitzaile azpeitiarrari\nMunduko Artzainen III. Topaketetan parte hartu du\nNikolas Segurolak bizitza osoa eskaini dio artzaintzari. Izandako gorabehera guztiak gertutik ikusi ditu, eta etorkizuneko artzainak trebatzen jarduten da Arantzazuko Artzain Eskolan. Aditua denez gero, Artzain Munduak antolatutako Munduko Artzainen III. Topaketetan parte hartu du.\nArtzainek natura gehiegi babesteak beren lanbideari kalte egiten diola adierazi zuten. Zer deritzozu horri?\nArtzainak berez zertxobait pesimistak gara; gure kritika gehienak atzerakoiak izaten dira. Baina ados nago haiekin, zeren eta herri inguru askotatik bota gaituzte. Neurri batean ulertzen dut, jendeak bizi behar duelako, artzainok ere industria behar dugu, esaterako; baina hori konpentsatzeko horren ordezkoa beharko genuke sari moduan. Behin baino gehiagotan adierazi diet politikariei ez dudala ulertzen zergatik ez diren utzita dauden baserriak prestatzen eta artzain gazteei ematen. Badira gazteak hartuko lituzketenak.\nZergatik ez duzue babesik? Ba al du zerikusirik artzaintzak ekonomian duen pisu txikiak?\nZoritxarrez, eta artzain gehienek esaten dutenez, ez da babesten dirua ematen ez duen ezer. Baina artzaintza ordaindu behar den bezala ordainduko balute, eta Europatik datozen babesak horren txikiak ez balira, egoera guztiz desberdina izango litzateke, eta Administrazioak gehiago arduratuko lirateke. Ardia ez da bakarrik gazta lortzeko, gure mendietako lorezainik onena da, eta horretaz konturatuko balira, artzaintza salbatuko lukete.\nArtzainek azaldu zuten, halaber, beste kezka bat: artzaintza azkenetan zela ondorengotzarik ez zuelako. Ados al zaude baieztapen horrekin?\nAskotan entzun dugu hori, baina nik ez dut Euskal Herrian horrenbeste ardi inoiz ezagutu. Eta berdin-berdin, artzain profesionalen kopurua igo dela pentsatzen dut. Hortik jo beharko du artzaintzak jarraitzekotan, profesionaltasun horretatik. Kongresuan entzunda- koaren arabera, artzaintza galduko den beldurra badago. Halere, badirudi Estatu espainoleko herriek guk baino beldur handiagoa izateko arrazoia dutela; izan ere, guk bideratua dugu artzaintza. Herri horietan, ordea, mugimenduak sortzen ari diren arren, badakite gu baino 20 urte atzerago doazela. Dena den, ametsa hor dago. Gurekin erkatuta oso berandu dabiltza, baina gu Iparraldearen aldean oso berandu hasi ginen.\nGeroa bermatzeko indar egingo zuten elkarteak sortu behar zirela aldarrikatu zuten. Topaketa izan daiteke abiapuntu?\nBai, abiapuntua izan daiteke, eta izan behar du. Gisa horretako ekimenek izugarrizko bultzada ematen diote artzain munduari. Beharrezkoa da gure errebindikazioak egiteko denak elkartzea, eta egarri hori nabaria zen oso kongresuan. Baina eskaerak ez dira egingo aberastasunak lortu nahi ditugulako, inolaz ere. Konforme gaude gure txiro izanda, naturarekin lan egiten; bizimodu gogor hori eramangarriago egin nahi dugu, besterik ez. Ez dugu gehiegi eskatzen, bizitzeko hainbeste bakarrik.\nZeintzuk dira topaketatik atera dituzun ondorio nagusiak?\nLehena, Euskal Herriko artzaintza ezin dela gehiegi kexatu. Beste herrialdeetako artzainei entzunda, haien egoera larriagoa dela nabari da. Horrenbestez, azken urteetan beste herrietan egin ez duten lana gurean egin dugula bistan da. Bigarrena, artzaina bokazioz dela artzain, eta ez aberasteko. Dirua nahi du ardiak zaintzeko, eta, ez alderantziz, jendeak pentsatzen duen moduan. Hirugarrena, aurrera egiteko dagoen gogoa. Gehienak pesimistak ziren, baina ez dute etsitzen, eta lanbidea nola hala salbatu nahi dute. Laugarrena, espainiarren etsipena; euren nahia eta ezina. Bosgarrena, laguntza ezinbestean behar dela; bakoitzari ordain diezaiotela tokatzen zaiona. Seigarrena, elkartzeko nahia eta beharra. Zazpigarrena, Kongresuan parte hartu zuten politikarien babesak sortutako zirrara eta piztu zigun itxaropena. Eta azkenik, atzerritik etorritako artzainek adierazi zuten esker ona harrera beroagatik, eta izan genuen giro ona eta goxoa.\nIban Arantzabal | 2005-09-30 : 09:09\ngoiena.net-ek ere egin dio elkarrizketa orain dela gutxi.\nTitularra: Nikolas Segurola: "Artzaintza galduko den ustea dago, baina Espainiako artzainek guk baino arrazoi gehiago dute beldurtzeko"\nuztarria | 2005-09-30 : 11:09\nEskerrik asko informazioagatik, Iban


Esklerosiaren aurka, korrika eta oinez . Noticias de Navarra\nEsklerosiaren aurka, korrika eta oinez\nduela lau urte hildako beñat elzo gogoratuz, lasterketa solidarioa egin dute ehunka hondarribiarrek\nXabier Sagarzazuren erreportajea eta argazkia - Jueves, 2 de Noviembre de 2017 - Actualizado a las 06:11h\nFamilientzako lasterketaren irteeran, txikiek hartu zuten aurrea, ziztu bizian.\nAzaroaren 1a, eta laugarren urtez jarraian, eguzkia eta tenperatura atsegina nagusi ziren atzo Hondarribian. Eta laugarren urtez ere, ehunka pertsonak korrika egin zuten, 2013an Jaizkibel aldean korrika ari zela ondoezik sentitu eta zendu zen Beñat Elzo arraunlari ohi eta kirolaria gogoratzeko.\nGoizeko 9.00etan, 717 lagunek hartu zuten 10,5 kilometrotako mendi martxaren irteera;11.00tan, 304 lagunek ekin zioten, Higer inguruko ibilbide berdinetik, IV. Beñat Elzo Mendi Lasterketari eta eguerdian, honen ostean, 746 lagunek, haundi, txiki, zahar eta gazte, familentzako lasterketa egin zuten, sekulako jai giroan.\nImanol Garmendia, proba hau antolatzen duen taldeko kidea, “oso pozik” zegoen atzo. “Laugarren urtez jarraian honelako eguraldia eduk-itzea ere, zorte ikaragarria da eta jendeak erantzun” zuela esaten zuen.\nhelburu ederraBeñat Elzo gogoratu eta kirola egiteaz gain, egun honek helburu solidarioa izaten du. Atzoko egunean bildutakoa, hilaren 18an Klink elkarteak elkarteak egingo duten bazkarikoa gehituta, Ademgi, Gipuzkoako Esklerosiaren Elkartearentzat izango da.\n“Guretzat asko eskertzen dugun oparia da hau. Dirua fisioterapia eta logopedia tratamenduetarako primeran etorriko zaigu”, esaten zuen Ademgiko Zuriñe Lopezek.


Irekia Eusko Jaurlaritza - Gobierno Vasco :: Oregi: «Valderejo, Sobrón eta Artzena Euskadiko biodibertsitatearen erakusle onenetako hiru dira, espezieak lehengoratzeko eta baso mediterraneoak, saguzarrak eta harrapariak kontserbatzeko» (Gobernu Bilera 2016-03-15)\nOregi: «Valderejo, Sobrón eta Artzena…\nOregi: «Valderejo, Sobrón eta Artzena Euskadiko biodibertsitatearen erakusle onenetako hiru dira, espezieak lehengoratzeko eta baso mediterraneoak, saguzarrak eta harrapariak kontserbatzeko» (Gobernu Bilera 2016-03-15)\n<img src="https://www.irekia.euskadi.eus/uploads/cover_photos/31486/original/valderejo_2.jpg" style="max-width:100%" alt="Valderejo (Argazkia M.Rozas/EJ)" />\nValderejo (Argazkia M.Rozas/EJ) Iturria: Irekia\nEusko Jaurlaritzak Kontserbazio Bereziko Eremu izendatu du Valderejo-Sobron-Artzena mendizerra\nBabes berezia du lekuak Europako Natura 2000 Sarearen barnean dagoenez.\n6.800 hektarea ditu, populazio-dentsitate txikiarekin, eta sai arre zein zurien nahiz saguzarren bizilekua da.\nIngurumen sailburuaren iritzian, ugatzak itzul daitezke harkaitz-mendiotara\nEusko Jaurlaritzako Ingurumen eta Lurralde Politikako sailburu Ana Oregiren iritzian, «Valderejo, Sobrón eta Artzenako naturagunea Euskadiko biodibertsitatearen erakusle onenetako bat da Kantauri isurialdean, mehatxatutako flora-espezieak lehengoratzeari, artadi handiak eta zenbait pagadi nahiz txilardi mediterraneo kontserbatzeari eta saguzarren zein harraparien kolonia bikainek bizirauteari dagokienez».\nEusko Jaurlaritzak Kontserbazio Bereziko Eremu (KEB) eta Hegaztientzako Babes Bereziko Eremu (HBBE) izendatu du gaur Arabako mendebaldean dagoen Valderejo-Sobrón-Artzena naturagunea. Babes bereziko eremua da, biodibertsitatea babesteari begira Europaren apustu nagusia den Natura 2000 Sarearen barne dagoenez.\nArabako Haranen eskualdean dago Valderejo-Sobrón-Artzenako mendizerra. Populazio-dentsitate txikiko eremua da, baso zabalak dituena, tartean, txilardi mediterraneoak, baita harkaiztegi zenbait ere. Valderejo-Sobrón-Artzenako mendizerraren eremuan ekosistema-aberastasun handia dago, eta horien kontserbazio-egoera ona da. Gainera, flora-espezie mehatxatu asko hartzen ditu, tartean, Buxbaumia viridis, Orchis cazorlensis eta Ephedra nebrodensis –galzorian– eta Narcissus asturiensis –Habitaten zuzentarauak barne hartzen duena–. Flora-espezie horietako batzuk eremu horretan baizik ezin daitezke topatu. Fauna-espezie ugariko eremua da, nagusiki, kiropteroak, hegazti harkaiztarrak, bisoi europarra, igaraba, Bonelli arrano-aztorea eta ibai-karramarroa.\nAna Oregik nabarmendu du «KBE berrian gauzatutako parte-hartze irekiko prozesua, eta horri laster gehituko zaizkie Aralar-Aitzgorri-Aratz eremua eta Caicedo de Yusoko lakua/Arreo eremua. Horiekin, guztira, Euskadin 52 Kontserbazio Bereziko Eremu izango ditugu». Izapidetze-prozesuan herritarrek parte hartu dute http://www.euskadi.eus/natura2000 webgunearen bitartez. Webgune horrek eremu berriari buruzko informazio eguneratua eskainiko du aurrerantzean.\nValderejo-Sobrón-Artzena mendizerra eremu luze-zabala da, ia 7.000 hektareakoa, populazio-dentsitate txikia bereizgarri duena. Lotura handia du Burgos probintzia mugakidearekin, muga egiten dutenez zati handi batean. Eremuak bi alde bereizi ditu, tartean denez Burgosko San Zadornil-Obarenes mendien eremua. Hauek dira bi zatiak: Valderejo eremua, Puron ibaiak zeharkatzen duen goi-harana dena; eta Sobrón-Artzena eremua, mendizerraren hego-ekialdetik Ebro eta Omecillo haranera hedatzen dena. Bi zati horien artean dagoen eremua, Obarenes mendiak, izatez Gaztela eta Leongo autonomia-erkidegoarena dena, Natura 2000 Sarearen barne dago eta KBE zein HBBE izendatuta dago.\nValderejo, Puron ibaiak zeharkatzen duen goi-harana, Natura Parke izendatu zuten 1992an. Natura-aberastasun handiko eremua osatzen dute KBEk eta HBBEk, interes ekologikoko habitat asko dituenez eta turismoarentzako oso erakargarria denez. «Naturarekin bat eginik bizi izan den jendearen araberako paisaia da honakoa, eta horren erakusle da natura-balioetako askoren kontserbazio-egoera», nabarmendu du Ana Oregik.\nValderejo-Sobrón-Artzena mendizerraren Naturagune Babestua eskualde biogeografiko mediterraneoan dago osorik, eta paisaian quercus-basoak, txilardi mediterraneoak eta kareharrizko hormak dira nagusi. Puron ibaiak Leron menditik hurbil dauka iturburua eta Valderejo zeharkatzen du ipar-mendebaldetik hego-ekialdera. Hainbat errekastoren urak biltzen ditu, Burgos parean Ebron ibairatu aurretik. KBE berriaren barne daude honako kontzeju hauek: Bachicabo, Barrio, Boveda, Corro, Espejo, Nograro, Pinedo, Sobrón, Tobillas eta Valderejo\nNaturagune Babestuaren azaleraren zatirik handiena, 6.815 hektarea (% 82,86), Valderejo-Sobrón-Artzena mendizerraren KBE/HBBE eremuaren barnean dago eta jabetza publikokoa da, eta onura publikoko mendien araubide juridikoa zaio aplikagarri. KBE/HBBE horren ia erdia hartzen du Valderejo Natura Parkeak.\nBaso, txilardi, ezpeldi eta harkaitz-hormez gain, eremu horretan biodibertsitate-ekarpen handia egiten dutelako nabarmendu behar dira istingak, urmaelak eta hezeguneak, Polledo, Lantaron, Cocinilla, Cotillo eta Corro istingak edo Valderejoko urmaelak kasu.\nBatasunaren intereseko basoez gain, tartean, artadiak, pagadiak eta hariztiak, pinu gorrien basoak aipagarriak dira, orotara, 2.282 hektareako azalera hartzen dutenez. Hala, gaur egun pinudiak daude lehen pagadiak, ameztiak, erkameztiak eta, hein txikiagoan, garrigak zeuden inguruetan. Pinudi gorrien basoak kudeaketa-neurri aktiborik behar ez izateko besteko hedadura du.\nNaturagune Babestuaren barnean Nacissus pseudonarcissus, Narcissus asturiensis, Narcissus bulbocodium eta Ruscus aculeatus espezieetako aleak daude. Mehatxu larrian eta desagertzeko arrisku kritikoan daudenez, Orchis cazorlensis espeziea –populazio bakarra Valderejon dagoena da– eta Ephedra nebrodensis espeziea –Sobrongo haitzartean– aipatu behar dira.\nValderejo-Sobrón-Artzena mendizerra Naturagune Babestuan dago, halaber, Buxbaumia viridis goroldioa, desagertzeko arriskuan dagoena Espezie Mehatxatuen EAEko Katalogoaren arabera. Deskonposizioan dagoen zuraren berariazko goroldio mota berezi bat da. Horren kontrako mehatxu nagusia pinudi horien egur-ustiaketa egiteko modua da, zeren ez baitu uzten pinua berez hiltzea eta usteltzea; lehenago ateratzen dute egurra, zuhaitzak botata.\nFlora-espezie inbaditzaileen artean, Robinia pseudoacacia aipatu behar da, Sobrón herri-gunearen inguruan dagoena.\nBaso horiek saguzarren bizilekua dira, baita basakatuarena, muxar grisarena eta lepahoriarena ere. Basoak, halaber, basoko-hegaztien, kiropteroen eta urlehortarren espezie askoren gordelekua dira. Ezin konta ahal leize eta harpe txiki dago, turismoak ustiatu ez dituenak, garrantzi handia dutenak kiropteroen komunitatearentzako (gutxienez, 12 espezie). Valderejo kiroptero-espezieen aberastasun handiko eremua da. Urlehortarrei dagokienez, gailurretako uhandrea, hegoaldeko apo pintatua eta apo lasterkaria nabarmendu behar dira. Valderejoko urmael multzotik gertu, Lahoz inguruan, makrofitoen, Potamogeton natans, Groenlandia densa eta Chara espezieen dentsitate handia dago. Urmaelak egoera onean kontserbatzea funtsezkoa da fauna-espezie mehatxatuen mesedetan, tartean, sugandila bizierrulea, baso-igel gorria, hegoaldeko apo pintatua eta apo lasterkaria.\nIbaiak igaraba euroasiarraren, bisoi europarraren eta ipurtatsaren bizilekua dira, hala nola bertako ibai-karramarroarena, izokinena eta barboena. Valderejoren kasuan, ibai-sistema elementu egituratzailea da eta Puron ibaiak zeharkatzen duen haraneko dibertsitatea areagotzen du, hala nola errekastoena, Molinos erreka kasu.\nGailur-lerro, amildegi eta ibai-arroilak ugari dira, Puron ibaiaren amildegia kasu. Horiek habitat egokia da hegazti harraparien komunitate handi batentzako, sai arrea eta zuria nabarmentzen direla. Gainera, KBE/HBBE hori ugatzak birkolonizatzeko aukera handiak daude, mendizerra horretan bizi izan zelako espezie horrek Euskadin izandako azken ugalketa-unitatea.\nMendizerran habia egiten dute, halaber, arrano beltzak, belatz handiak eta hontz handiak. Bonelli arranoa da azken urteetan atzeraldi handiena jasan duen harrapari iberiarretako da. 1970eko hamarkadatik hona, Bonelli arranoak umatze-eremu bat izan du Toloño mendizerran, Hegoaldeko mendizerren HBBEren barnean. Egun, Araban okupatuta dagoen bakarra da. Eremu horren zati bat Araban dago, eta bestea Burgosen, eta habiak bi probintzietan egiten dituzte. Bonelli arranoak (Aquila fasciata) 1970etik orain gutxira arte izan du umatze-eremu bat Sobrónen.\nValderejo-Sobrón-Artzena mendizerraren KBE/HBBE leku erakargarria da mendigoizaleentzako eta mendi-ibilien zaleentzako. Ugaltze-aroan txangolari ugari badabil, harkaitzeko harrapariek habiak abandonatu ditzakete. Umatze-eremuetan gizakiak arazo gehien eragin ditzakeen garaiak araldia, errute-aroa eta inkubazio-aldia dira.\n... el espacio natural de Valderejo, Sobrón y Arcena constituye una de las mejores expresiones de la... https://t.co/mFBdstpla1\nRT @IngurumenEJGV: Irekia - Oregi: “Valderejo, Sobrón y Arcena es una de las mejores expresiones de la... https://t.co/T21ocntd3Z\nvalderejo_2.jpg 800 KB (jpg)\nEuskal Erkidegoan 2000 landare-espezietik gora dago: Europan existitzen diren espezieen % 20\nEusko Jaurlaritzak 3,2 milioi euroko laguntza banatuko du hainbat udalerritan 142 ingurumen proiektu egikaritzeko\nValderejo-Sobroneko Kontserbazio Bereziko Eremuaren (KBE) eta Valderejo-Arcenako mendilerroa hegaztientzaren izendapenari alegazioak egiteko fasea amaituta


“Hazkunde ekonomiko bidegabea ematen ari da. Hazkunde etiko, orekatu eta jasangarria lortu beharko genuke” — Agirre Lehendakaria Center\nGiza Garapen Iraunkorrari buruzko hitzaldi zikloaren lehenengo edizioko parte-hartzaileek, Txabi Anuzitarekin gaiaren inguruko irakaspen, pertzepzio zein beharrak partekatzeko aukera izan zuten; 17 helburuak banan- banan jorratuz eta horiek betetzeko egokitu diren 169 xede eta ekintza batzuei erreparatuta.\nHizlariak, garapen jasangarriaren helmuga hauek lortzeko, nork bere partea burutu behar duela jaso zuen; besteren artean, ohitura sozial, portaera eta kontsumo ohitura guztiei eragiten diela helduz.\nHala, Anuzitak, gakoa, desberdintasunaren murrizketan zetzala nabarmendu zuen eta, berdintasunaren aldeko apustuan, daukagunaren zati bati uko egitean oinarritzen zela azaldu zuen, “bidezkoa, etikoa eta iraunkorra” dela jasoz. Ildo horretan, 17 helburuen jarraipen- txostenak mundu-mailan emandako datuak gogora ekartzearekin batera, datuak “hobetzeko” gai izan garela ere azpimarratu zuen.\nHonenbestez, parte hartze handiko saioa izan zen. Izan ere, bertaratutako ikasleek, hizlaria interpelatzearekin batera, bere diskurtsoa ekarpenekin osatzen joan ziren. Ekitaldian honako esaldi hauek entzun ziren, besteak beste:\n"Esaten dugunarekin ez ezik egiten dugunarekin osatzen da aldaketa. Helburuen alde apustu egiteko elkartu behar gaituena, erantzukizuna da”.\n“Aldaketak behetik gora joan behar dute, altueretan, 17 helburuen aurrerapenaren oztopo eta botere faktikoen menpe dauden hipotekak eta interesak baitaude”.\n“17 Helburuak ezezagunak dira”.\n“Kontsumoaren bidez enpresak baldintzatzen ditugu”.\nAnuzitak ez zuen inor epel utzi eta bertaratutakoen artean hausnarketa eragin zuen. Hala, 17 helburuak ihardestera dei egin zuen, Saint-Exupèryren Printze Txikiaren esaldi batekin: “haziak ikusezinak dira, ordea lurraren sekretupean lo egoten dira, harik eta esnatzeko gogoa etortzen zaien arte”.\nTxabi Anuzita, Unesco Etxea. Ciclo Conferencias Desarrollo Humano Sostenible from Agirre Center on Vimeo.


«Luis Mariano abeslaria soldadutza garaian ezagutu nuen»\n07 otsaila, 2014 Kate Motzean 961\nLarunbat arratsaldeko mezan jotzen du organoa Migel Zubeldiak (Altzaga, 1934). Ordizian ikasi zuen musika Gurrutxaga maisuarekin, eta soldadutzara joan arte, bost urtetan, klarinetea ere jo zuen Ordiziako bandan. 30 utez Ordiziako sindikatoan lan egin zuen, «hamaika zaku erabili genuen, bizkarrean, eskorgan edo ahal zen bezala; orain horrela ditut belaunak».\nZein da zure gustuko instrumentua?\nEta gustuko pieza?\nAsko, baina, jotzen komeriak. Schubert asko gustatzen zait.\nNongo organoa joko zenuke gustura?\nAsko dira soinu ederrekoak, ez dira denak belarrira berdin sartzen.\nGehiegi gauza onerako. Kirola gustuko dut: futbola, pilota…\nAsko ditut etxean, lehengo bertsolari guztienak ditut.\nLuis Mariano, soldadutza garaian ezagutu nuen.\nTxuleta asko jandakoa naiz.\nArdoa edo sagardoa.\nSoria, ehizera joateko.\nHerrian omenaldia egin zidatena, 1973. urtean izango zen.\nAurrena herria esan beharko dugu. Altzagarate.\n11 urte egin nituen zinegotzi, badakit nolako lanak izaten diren.\nOrdizian badut etxea, baina gustura bizi naiz baserrian.\n« Bakailao konfitatua ilar kremarekin\nKortaberritik bueltan »


Erakusleiho lehiaketan izena emateko epea astelehenean irekiko dute | Otamotz\nErakusleiho lehiaketan izena emateko epea astelehenean irekiko dute\nUrretxuko eta Zumarragako udalek erakusleiho lehiaketa antolatu dute Gabonetako erosketak herrian egitea bultzatzeko eta herrigunea edertzeko.\nLehiaketa honetan bi herrietako denda guztiek parte hartu ahal izango dute. Interesa duten establezimenduek hilaren 19tik 26ra bitarteko epea izango dute, biak barne, izena emateko. Goierri garaiko merkatarien bulego teknikora jo behar dute: Urretxuko Labeaga kaleko 56an.\nEpaimahaia abenduaren 11tik 20ra bitartean pasako da, biak barne. Erakusleihoa lehenengo egunerako prest egon beharko da eta egun horietan guztietan argiztatuak egon beharko dira 21:30a arte, gauez ikusteko aukera egon dadin. Baldintza hau ez betetzeak lehiaketatik kanpo gelditzea dakar.\nSarien banaketarako kontuan izango diren alderdiak hauek dira: irudimena, originaltasuna, erakusleihoaren itxuraren kalitatea eta Gabon giroarekin duen zerikusia.\nHiru sari banatuko dira. Irabazleak diploma, Bertatik Bertara produktuen saskia eta herriko dendetan kontsumitzeko 200 euroko bonua jasoko ditu. Bigarrenak diploma, saskia eta 100 euroko bonoa jasoko ditu. Hirugarrenari diploma eta saskia emango dizkiote.\nEpaimahaiak aipamen berezi bat eman ahalko du, ezaugarri edota arrazoi zehatz batengatik erakusleiho bat bereiztea edo azpimarratzea merezi duela uste badu. Bestalde, lehiaketa bultzatzeko publizitate kanpaina bat egingo da eta izena ematen dutenek kanpaina horretan parte hartuko dute.\nEpaimahaia Gipuzkoako Merkatarien Federazioko kide batek, merkataritza teknikari batek, udaletako bi teknikarik eta Argazkia elkarteko kide batek osatuko dute. Sari banaketa ekitaldia abenduaren 20an izango da, 13:30ean, Urretxuko udaletxeko areto nagusian.\nLehiaketa atzo eguerdian aurkeztu zuten Zelai Arizti kultur etxean. Mikel Serrano Zumarragako alkateak eta Jon Luqui Urretxuko alkateak lehiaketa legealdi honetan berreskuratu dela gogoratu zuten, eta merkatariak parte hartzera gonbidatu zituzten. Bi udalek merkatariei laguntzeko hainbat ekimen abian jarri dituzte. Besteak beste, erakusleiho ikastaro bat. 21 merkatarik parte hartu dute. Federazioko teknikariek Urretxu eta Zumarragako erakusleihoek Donostiakoen inbidiarik ez dutela diotela ere aipatu zuten.


Arrasatek nagusitasun osoz gainditu du Gaztediren bigarren taldea (41-17) - Arrasate - Goiena.eus\nArrasatek nagusitasun osoz gainditu du Gaztediren bigarren taldea (41-17)\nJokin Bereziartua Lizarazu 2015-11-14 18:15\nArrasate Rugby Taldea jaun eta jabe izan da gaur Gaztediren aurrean. Bigarren taldea ekarri dute Mojategira gasteiztarrek eta arrasatearrak hasieratik nagusitu badira ere, kanpokoek ez dute lehia galdutzat eman. Horregatik azkenera arte borrokan jarraitu behar izan dute etxekoek: "Gustura nago taldeak egin duen lanarekin. Liga hasiera nahiko erraza ari da izaten, baina amaieran helduko zaizkigu partidu zailagoak", adierazi du lehiaren amaieran taldeko kapitain Xabier Gardoki Jabo-k.\nTaldearen lanarekin gustura egon arren, zer hobetu badutela aitortu du Gardokik. Partidu amaieran zelaian bertan egin ohi duen balorazioan, nabarmendu du, besteak beste, partiduko zenbait unetan burua hotz mantentzea falta zaiela eta berandu egindako plakaketa itsusiak ekidin egin behar direla. Izan ere, hiru txartel hori –horrek dakarren hamar minutuko zigorrarekin– ikusi dituzte jokalari arrasatearrek.\nHorrez gain, lana ondo egiten ari direla uste du kapitainak. Hori bai, ez dago atsedenik hartzerik: "Lanean sendo jarraitu beharra dugu denboraldi amaiera aldera helduko zaizkigun erronkei behar den moduan erantzuteko".


Jet Pribatua Charter hegaldia aurrera edo Tampa Hegazkina alokairua To Me gertu\nBest Exekutiboa Jet Pribatua Gutuna Tampa, St Pete, Clearwater, Florida Hegazkina alokairua Company Near Me deitu 877-941-1044 Hutsik hanka airean hegaldia zerbitzu kostua. Boeing edo Gulfstream hegazkin hegazkina alokairua Company Tampa, Florida enpresa bilera egiteko, oporren pertsonal deitu 877-941-1044 Hutsik hanka akordio on berehalako free aurrekontua.\nEz du axola duzun enpresa-bilera edo familia oporrak bidaiatzen baduzu, airstrip babes narritagarriak igaro eta topo luze segurtasun lerroa edo hegaldi egon airelineak komertziala bertan behera utzi ahal izango Esperientzia gogaikarriak izan daiteke. You ziurrenik line zain aireportuan. gainetik begiratzen duzu zer zen hain luzea hartzen ikusteko, eta baffled ari zaren ez dirudi atzerapen luze bat izan delako.\nNoiz aireportura iristen duzu, prozesua hasteko duzu ekipajea txekea lerro luze jo, Sarreren, segurtasun eta zure plano taula zain. Honen arazotxo, ordea, Izan ere, gehien erabiltzen da, ez bada guztiak, aire konpainiek overbook. Airlines saltzen sarrerak gehiago bidaiari guztiak ez direla taula izango mesederako erreserbatu ahal baino dute. kudeatzen baduzu, hegaldi bat lortzeko, Zure bidaia desatsegina izango duzu behartu egingo geroztik ez dakizu pertsona eseri eta gogotik zeuen buruak nahikoa ez hanka gela eserleku deserosoak ere.\nhassles horiek guztiak charter hegaldi pribatu bat erabiliz ekidin daiteke. Gure Pribatua Jet Gutuna Hegaldia erabil dezakezu aurrera edo Tampa To, FL zure xedea helmugara iritsi denbora eroso batean. Just dei bat 877-941-1044, eta hegaldi bat prest dute. Zorterik baduzu, nahiz eta merkean empty hanka akordio zaren.\nPribatua Hegazkina Gutuna alokairua\nZergatik erabili A Heavy Jet Gutuna Hegaldia Zerbitzua? merkataritza airline batekin ez bezala, Gutuna hegaldi bat hegazkin-mota hori euren beharrak eta baldintzak zehatz egokitzeko litzateke aukeratu bat ahalbidetzen. bost jets pribatua lurretan bat eta aireportu nagusietan abiatzen Only. trafiko gutxirekin aireportuak baino gehiago kudeatu 50% jets pribatuak. 30% plano horiek bigarren mailako aireportu batetik irteten.\nGeroztik pleitatutako hegazkin batean egon aireportuak askoz txikiagoa boarded daiteke, aduana-lerro saihesteko dezakezu, TSA, eta beste hegazkina publikoa buruhausterik. Boeing eta Golkoko korrontea hegazkin hegazkina, aire komertzial hegazkinak ez bezala, guztiak kokatutako mundu osoan egoki aireportuak milaka funtziona ahal izango dute.\nIzan ere, Jet pribatuak gutunak ugari enpresa erabilera erregularra dira. Ez dira, super aberats jendea erabilera eta royalty munduan. luxuzko Gutuna hegazkin hegaldi bat erreserba By, Zeuk ematen diozula aukera lortzeko nora arazorik gabe joan behar duzu eta grazia eta estilo bidaiatzeko gai izango da.\nAzken teknologia eta murrizketa Jet erregaia prezioen esker, Jet pribatuak kartak ezin izango zulo bat erre zure zorro. Ba al dago onura handiak horiek guztiak kostu murriztua gozatzeko modu bat? Posible da hegazkin zerbitzua errentan entrenatzaile kostua edo are gutxiago daki inork trikimailu batzuk bada. Sekretua huts edo irekia hanka hegaldiak eserleku nola erreserbatu ikasteko. Pleitatuko hegaldi enpresek lan dute huts edo irekia hanka hegaldi bat off jaregiten original bidaiariak helburu esklusibo ondoren ustiatzeko modu bat\nGutuna enpresek gehikuntza orain bezeroak ematen bitartean leasing aukerak ugari, lehiaketa maila goratu bat sortu du sektorean.\nTampa, Mango, Gibsonton, Brandon, Riverview, Seffner, Lutz, San Petersburgo, Thonotosassa, Apollo Beach, Valrico, ixten, Oldsmar, Clearwater, Segurtasun Harbour, Dover, Odessa, Sydney, baino, Ruskin, Sun City Center, Pinellas Park, Palm Harbor, Sun City, Zephyrhills, luze, Landare City, Land O Lakes, Wimauma, Seminole, Dunedin, Crystal Beach, Bay Pines, New Port Richey, Lithia, Tarpon Springs, Clearwater Beach, Oporrak, ozono, BELLEAIR Beach, Crystal Springs, Elfers, Indian Rocks Beach, Saint Leo, Parrish, Port Richey, Terra Ceia, Lakeland, San Antonio, Palmetto, Hudson, Ellenton, Mulberry, Spring Hill, Dade City, Kathleen, Bradenton, Anna Maria, Eaton Park, Holmes Beach, Aripeka, Bradenton Beach, Bradley, Highland City, Cortez, Bartow, Sarasota, Bildotsa, Oneco, LACOOCHEE, Bowling Green, Homeland, Longboat Key, Nichols, Brooksville, Auburndale, trilby, Myakka City, Polk City, Eagle Lake, Fort Meade, Webster, zuen, WAUCHULA, Groveland\nAir charter zerbitzu Orlando\n747 800 Pribatua Jet Gutuna


Irekia Eusko Jaurlaritza - Gobierno Vasco :: Erakunde finantzarioekin hitzarmena, etxebizitzak erostera eta zaharberritzera bideratutako maileguei buruzkoa. (2015-07-21(e)ko Kontseiluan hartutako erabakiaren laburpena)\nErakunde finantzarioekin hitzarmena,…\nErakunde finantzarioekin hitzarmena, etxebizitzak erostera eta zaharberritzera bideratutako maileguei buruzkoa. (2015-07-21(e)ko Kontseiluan hartutako erabakiaren laburpena)\nDekretua, kreditu-erakundeen eta Euskadiko Autonomia Erkidegoaren arteko finantza-lankidetzakoa etxebizitzaren eta lurzoruaren arloan.\nEusko Jaurlaritzak kreditu-erakundeekin lankidetza finantzarioan jarduteko dekretua onartu du; hain zuzen, etxebizitzaren eta lurzoruaren arloan jarduketa babestuetara bideratutako maileguen interes-tipoei buruzkoa da dekretua, eta, hasiera batean, 2015 eta 2016 urtean izango du indarraldia.\nDekretuak Euriborrean oinarritutako interes-tipoak onartzeko sistema mantentzen du, eta babestutako jarduketaren araberako diferentzial bat gehitzen. Enpresa eta erakundeei dagozkien jarduketa babestuak badira, diferentziala maximo eta minimo batek mugatutako tarte batean egongo da oraindik. Aldiz, batez ere partikularrek parte hartzen duten jarduketetan -hau da, babes publikoko etxebizitza erostea, azalera-eskubidean eraikitako babes publikoko etxebizitzen jabeek lurzorua erostea eta eraikin eta etxebizitzak birgaitzea- bada, balio-tarte hori gehieneko diferentzial batek ordezkatzen du, orain arte indarrean egon dena baino txikiagoa.\nNeurriokin, finantzaketa-baldintza abantailatsuak jarri nahi dira pertsonen eskura. Ildo horretatik, amortizazio-epeak eta finantzazioaren mugak ere moldatu dira, hipoteka-merkatuan, arlo horretan izandako lege-erreformen ondorioz, gaur egun dauden inguruabarretara egokitzeko.\nHalaber, ordaindu gabe dauden etxebizitzak berriz erosteko prozedura aurreikusi da dekretuan; hain zuzen, Enplegu eta Gizarte Politiketako Sailak jabe zordunari edo erakunde finantzarioari etxebizitza erostea, berme handiagoa eskaintzeko, hala, babes publikoko sistemari heldurik emandako jarduketa babestuen gaineko maileguei eta, hortaz, baita arrisku gutxiago ere alor finantzarioan.\nIzendapenak eta kargu-kentzeak. (2015-07-07(e)ko Kontseiluan hartutako erabakiaren laburpena)